| #### CAPUT 34 |

| #### ####
| #### “Respondit ille homo et dixit eis: In hoc enim est mirabile quod vos nescitis unde sit, et aperuit oculos meos.” |
#### #### Maledicta illorum futilia sapientia contempsit, nec responsione digna judicavit. Quod autem ultimum dixerant: ####
| #### “Nos scimus quia Moysi locutus est Deus, hunc autem nescimus unde sit,” |
#### #### fortissime redarguit: Prae admiratione, inquit, responsionem ad interrogata non iteravi, sed hoc tantum dixi: ####
| #### “Nunquid et vos vultis discipuli ejus fieri?” |
#### #### In hoc enim quod hic tantus est, ####
| #### “ut oculos meos aperuit, et vos eum nescitis,” |
#### #### id est improbatis, neque enim scire vultis quod a Deo sit; in hoc, inquam, mirabile est, mirabile scelus, mirum sacrilegium. ####  |