| #### CAPUT 5 |

| #### ####
| #### “Et murus civitatis habens fundamenta duodecim et in ipsis duodecim nomina duodecim apostolorum et Agni.” |
#### #### Iidem apostoli qui portae ipsi civitatis hujus et fundamenta sunt. Nam super fidem illorum fundata est Ecclesia Dei; verumtamen ita ut fundamenta ipsorum Christus sit. Denique, ab hoc fundamento unico, ipsi fundamenta sic dicuntur, quomodo unus idemque primus eorum a petra, quae sine dubio Christus est, dictus est Petrus. Idcirco cum dixisset, ####
| #### “et in ipsis” |
#### #### fundamentis ####
| #### “duodecim nomina duodecim apostolorum” |
#### #### competenter addidit, ####
| #### “et Agni.” |
#### #### Etenim quaecunque scripserunt, quibus videlicet scriptis eorum, tanquam fundamentis, universum fidei Christianae et doctrinae ecclesiasticae innititur aedificium, non de suo scripserunt, sed de plenitudine Agni acceperunt, et verbis ejus evangelicis tota intentione inhaeserunt atque institerunt. Ista sunt fundamenta et istae portae, de quibus Spiritus sanctus in psalmo dicit: ####
| #### “Fundamenta ejus in montibus sanctis, diligit Dominus portas Sion super omnia tabernacula Jacob (Psal. LXXXVI).” |
#### #### Est enim sensus: Sancti montes, id est apostoli, per fidem et doctrinam fundamenta erunt gloriosae civitatis Dei, iidemque et portae ejus, quia per praedicationem et miracula illorum intrabitur in illam Sion. ####
| #### “Portas istas diligit Dominus super omnia tabernacula Jacob,” |
#### #### id est plus quam omnes militantes sibi in priori populo. Licet enim Moses et alii prophetae sancte et juste vixerint, et nimiae sanctitatis et fidei fuerint, eorum tamen merita apostolorum dignitas excellit, qui non solum recte vixerunt, sed etiam ipsum Dominum (quem illi a longe praedixerant) corporali praesentia viderunt, ac dulcissimae praedicationis ejus interiori pastu refici meruerunt, suam quoque crucem tollentes ejus vestigia secuti sunt, nuntiantes pacem in morte ejus hominibus datam ubique terrarum. Quamvis autem hic in his fundamentis nomina tantum apostolorum scripta dicantur, et non etiam prophetarum, tament et prophetae civitatis hujus fundamenta sunt; sic enim in uno ex istis fundamentis, scilicet Paulo apostolo legimus scriptum: ####
| #### “Jam non estis hospites et advenae, sed estis cives sanctorum et domestici Dei, superaedificati super fundamenta apostolorum et prophetarum (Ephes. II).” |
#### #### Et illi quidem etiam tempore priores quam apostoli fuerunt, sed nobis superaedificatis vel superaedificationibus sic semper fuit et est aedificandum, ut prophetas legendo aut disserendo, quaecunque illi scripserunt aut locuti sunt, cuncta studiose ad apostolica comportemus fundamenta, et nihil de illis sentiamus, nisi quod per apostolos conscripta tam evangelicis quam epistolaribus libris evangelica probat ac recipit veritas. Ergo etiam prophetae fundamenta quidem sunt, sed apostoli fundamenta fundamentorum, Christus autem fundamentum omnium fundamentorum, qui hic Agnus dicitur, idcirco videlicet, quia fundamenta haec omnia maxime fundamento innituntur passionis ejus propter quem Christus Dominus dicitur Agnus. Sequitur: ####  |