| #### CAPUT 8 |

| #### ####
| #### “Similiter et tu poenitentiam age; sin autem, venio tibi cito, et pugnabo cum illis in gladio oris mei.” |
#### #### Congrua satis et opportuna pro re comminatio ejus, qui se rhomphaeam ex utraque parte acutam habere dixit. Nam et ubi Balaam ille mercede conductus ibat, stetit Angelus Domini in via, evaginatum in manu gladium tenens dixitque ad Balaam: ####
| #### “Ego veni ut adversarer tibi. Et nisi asina declinasset a via, dans locum resistenti, te occidissem, et illa viveret (Num. XXII).” |
#### #### Et quia poenitentiam ille non egit, docens Balac scandalum mittere coram filiis Israel, edere et fornicari, completa est in eum ultio; propter quam significandam, Angelus Domini tali schemate, videlicet, evaginatum in manu gladium tenens, apparuit. In illa quippe ultione quae facta est de Madianitis, ####
| #### “Balaam quoque filium Beor, ait Scriptura, interfecerunt gladio (Num. XXXI).” |
#### #### Bene ergo veniam, inquit, et pugnabo cum illis in gladio oris mei, videlicet, juxta similitudinem illius angelicae visionis illius in Madianitas et in ipsum Balaam ultionis. Nam ille gladius in manu Angeli, illa ultio in Madianitas, judicium illud significat, de quo Apostolus: ####
| #### “Fornicatores autem, inquit, et adulteros judicabit Deus (Hebr. XIII).” |
#### #### Judicabit enim non solum fornicatores, quales Madianitae, cum quibus Israel fornicatus est, fuerunt; verum etiam et adulteros illos, qui adulterant verbum Dei, qualis fuit ille Balaam, qui verba benedictionis adulteravit, malum submittendo consilium, et docendo Balac mittere scandalum illud coram filiis Israel. ####  |