| #### CAPUT 28 |

| #### ####
| #### “Qui recipit vos me recipit. Et qui me recipit, recipit cum qui me misit. Qui recipit prophetam in nomine prophetae, mercedem prophetae accipiet. Et qui recipit justum in nomine justi, mercedem justi acaccipiet. Et quicunque dederit potum uni ex minimis istis calicem aquae frigidae tantum in nomine discipuli, amen dico vobis, non perdet mercedem suam.” |
#### #### Quantos putas futuros esse sciebat, qui ipsum recipere cuperent, qui mercedem prophetarum atque justorum accipere optarent? Multos ergo receptores sollicitus Dominus, hoc dicendo, praeparabat illis, quos videbat patrem aut matrem amissuros causa sui, quatenus posset quisque illorum etiam hoc dicere: ####
| #### “Quoniam Pater meus et mater mea dereliquerunt me, Dominus autem assumpsit me (Psal. XXVI).” |
#### #### Ut dictum ita videmus et factum, quia plures sunt receptores talium, scilicet prophetarum et justorum, quos patres et matres dereliquerunt, quam ut vincantur multitudine eorum. Nam, ut taceam de caeteris recipiendi modis, tot coenobia, tot xenodochia receptioni eorum praeparaverunt, ut deficientibus justis ejusmodi, in quibus fatetur Christus se recipi, plerisque in locis res sive fundi pro talibus Deo oblati, ad usus saecularium patres et matres, filios et filias habentium, et Christum non sequentium, magna ex parte redierint. ####  |