| #### CAPUT XX. De lepra ejus, cui ulcus innatum est, et ejus quem ignis exussit, mystice, de distantia haeresiarchae et haeretici. |

| #### ####
| #### “Caro et cutis in qua ulcus natum est, et sanatum, et in loco ulceris cicatrix apparuerit alba, sive subrufa, adducetur homo ad sacerdotem.” |
#### #### Item: ####
| #### “Caro et cutis, quam ignis excusserit, et sanata albam sive subrufam habuerit cicatricem, considerabit eam sacerdos. Et ecce versa est in alborem, et locus ejus reliqua cute humilior, contaminabit eum, quia plaga leprae in cicatrice orta est.” |
#### #### Hactenus indistinctione de lepra qualiscunque haeresis sancta et mystica lex locuta est, nunc distincte loquitur, primum de lepra haeresiarchae, id est ejus a quo haeresis orta est, et ejus qui non proprio vitio, sed alieno inductus haeretica tabe pollutus est. Denique quod ulcus innatum, et combustio propriis causis differunt hoc reatus haeresiarchae, et ejus qui ab illo seducente in anima combustus est differt. Nam ille proprio vitio ulceratus, mortiferum virus concepit, iste imprudens forte, dum diviti haeretico adulando quodammodo ad prunas distenditur, et calefacit crepitantis fornaculae scintillis evolantibus in crure adustus est. Utriusque lex eadem est. Parum quippe differt in crimine decipere et decipi posse. ####
| #### “Cum, inquit, viderit sacerdos locum leprae humiliorem carne reliqua, et pilos versos in candorem, contaminabit eum. Plaga enim leprae orta est in ulcere,” |
#### #### etc. Quae videlicet lex, quia supradicta est, jam caetera prosequamur: Hoc tamen non praetereundum quia tunc in carne vel cute jam sanato ulcere, quod innatum fuerat, plaga leprae orta est, quando homo vitiosus magnarum opum, magni et ardentis ingenii de proprio vitio correptus ab Ecclesia deterior factus est, et unius verbi gratia, carnalis vitii quasi ulcere sanato vel constricto, in haeresim lapsus est, fecit schismata turbavitque catholicam pacem, propria inflammatus iracundia. Talis Nicolaus de Actibus apostolorum septimus (Act. VI), diaconus de zelo pulcherrimae conjugis increpatus, respondisse fertur ut quicunque vellet, acciperet eam uxorem, et ob hoc infideles docuisse quod apostoli promiscua cunctis, communiaque consortia feminarum permitterent. ####  |