| #### CAPUT 16 |

| #### #### CHRIST. Exspecta paulisper, ut dicam tibi illud quod tu ipse verum esse diffiteri non potes. Generationes quatuordecim ab Abraham, cui clibanus ille fumans praemonstratus est in David terminatae sunt. At ille non minus peccavit, tollendo uxorem Uriae, et ipsum interficiendo gladio filiorum Amon. Quamobrem, ait Dominus, non recedet gladius de domo tua usque in sempiternum (II Reg. XII). Exigebat ergo justitia, ut diferret Deus Christum suum non paucioribus, id est quatuordecim generationibus. Quibus expletis nihilominus justum erat differri generationibus quatuordecim, nec solummodo Christum differri, verum etiam in captivitatem duci populum, maxime propter peccata Manassen; impleverant enim Jerusalem sanguine innoxio usque ad os. #### JUD. Quis prophetarum causas istas dixit, aut in qua Scriptura dilationes istas sic provenisse, aut provenire debuisse legisti? ####  |