| #### CAPUT XXIX. De secunda numeratione filiorum Israel. |

| #### #### (CAP. XXVI.) Post haec iterum numerantur filii Israel, jubente Domino itidem ####
| #### “a viginti annis et supra, per domos et cognationes suas cuncti, qui possent ad bella procedere,” |
#### #### et summa pene redintegrata est. Prima namque dinumeratione ####
| #### “fuerunt, inquit, omnes filiorum Israel per domos et familias suas, qui poterant ad bella procedere, sexcenta tria millia virorum quingenti quinquaginta (Num. I).” |
#### #### Hac secunda dinumeratione itidem ####
| #### “summa, inquit, filiorum Israel, qui recensiti sunt ista est: Sexcenta millia et mille septingenti triginta.” |
#### #### Ac deinceps: ####
| #### “Hic est, inquit, numerus filiorum Israel, qui descripti sunt a Moyse et Eleazaro sacerdote, in campestribus Moab supra Jordanem contra Hiericho, inter quos nullus fuit eorum qui ante numerati sunt a Moyse et Aaron in deserto Sinai.” |
#### #### Isti terram ingrediuntur, facta prius ultione de Madianitis, dicente Moyse secundum imperium Domini: ####
| #### “Armate ex vobis viros ad pugnam, qui possint ultionem Domini expetere de Madianitis. Mille viri de singulis tribubus eligantur ex Israel, qui mittantur ad bellum (Num. XXXI).” |
#### #### Ex omnibus ne unus in bello cecidit, sicut gratulantur victores dicentes Moysi: ####
| #### “Nos servi tui recensuimus numerum pugnatorum, quos habuimus sub manu nostra, et ne unus quidem defuit. Ob quam rem offerimus in donariis Domini singuli, quod in praeda auri potuimus invenire (ibid.).” |
#### #### Igitur in praesenti quidem Ecclesia ruina multorum fit resurgentibus aliis, quemadmodum in libro Job Scriptura dicit: ####
| #### “Conteret multos et innumerabiles, et stare faciet alios pro eis. Novit enim opera eorum, idcirco inducet noctem et conterentur. Quasi impios percussit eos in loco videntium (Job. XXXIV),” |
#### #### etc. Quod sciens et Apostolus, quia videlicet nemo, quandiu est in hac vita, securus esse debeat: ####
| #### “Ego, inquit, non arbitror me comprehendisse (Phil. III).” |
#### #### In praesenti quidem Ecclesia, in quam vocatorum fit detrimentum, quoties qui stare videbantur, cadunt; sed in illa coelesti Ecclesia, sine dubio praescitus et praedestinatus ante omnia saecula complebitur, atque integer permanebit numerus electorum. Et notandum quia non omnes qui hic secundo numerati sunt, sed electi ultionem faciunt de Madianitis, milleni videlicet de cunctis tribubus, id est duodecim millia expeditorum ad pugnam. Neque enim omnes, qui salvandi sunt, etiam judicabunt, sed pauci judices super thronos sedebunt (Matth. XIX), et non judicati, sive judicandi judicabunt, plures vero judicabuntur et salvabuntur per judicium. De judicibus et per similitudinem praeliantium dicit et psalmus secundum praesentem locum: ####
| #### “Exsultationes Dei in gutture eorum, et gladii ancipites in manibus eorum (Psal. CXLIX),” |
#### #### etc. Eorum qui judicati mittentur in ignem aeternum, poenam, occisio significat Madianitarum. Nunc ea quae per se satis patent, quaeque aliis jam locis sunt dicta praetereuntes, caetera prosequamur. ####  |