| #### CAPUT 5 |

| #### ####
| #### “Sed haec omnia facient vobis propter nomen meum, quia nesciunt eum qui me misit.” |
#### #### Ecce iterum quanta est consolatio dicentis: ####
| #### “Sed haec omnia facient vobis propter nomen meum,” |
#### #### id est, propter nominis mei odium. Magna plane et diligentibus ad formandam patientiam sufficiens. Nam dilectorem Christi angunt quidem hominum odia, fatigant opprobria, molestant maledicta, affligunt rerum damna, vel etiam corporis tormenta, sed haec omnia temperat, et levia reddit festiva praemiorum securitas. Gloriosa namque nominis Christi dignitas, propter quod haec patiuntur, opprobria condecorat, maledicta sanctificat, damna in lucra, tormenta in magnae spei vertit delicias. Recte igitur praenuntiatis persecutoribus, ####
| #### “sed haec omnia, inquit, facient vobis propter nomen meum.” |
#### #### Quare autem tantum habent vel habebunt nominis mei odium, ut haec omnia faciant propter nomen meum? Videlicet, ####
| #### “quia nesciunt eum qui me misit.” |
#### #### Nesciunt, inquam, id est, scire nolunt. Nam ne ignorantiam venialem, sive excusabilem putes, audi quod sequitur: ####  |