| #### CAPUT XXX. Juxta prophetiam Aggaei, novissimi templi majorem gloriam, quam primi, propter Verbum incarnatum fuisse. |

| #### #### Nunquid non istud Aggaeus jam tunc prophetali oculo considerabat? Ait enim: ####
| #### “Quis est in vobis derelictus, qui vidit domum istam in gloria sua prima? et quid vos videtis hanc? nunquid non ita est, quasi non sit in oculis vestris?” |
#### #### statimque paucis interpositis confortans dicit: ####
| #### “Nolite timere, quia haec dicit Dominus exercituum: Magna enim erit gloria domus istius novissimae plus quam primae, dicit Dominus exercituum; et in loco isto Dabo tibi pacem dicit Dominis exercituum (Agg. II).” |
#### #### Qualem putas gloriam tanto ore pronuntiat, novissimam fore majorem quam primam? Nunquid saecularem gloriam, scilicet auri et argenti copiam? Nunquid etiamsi sic futurum erat vel fieri poterat ut plus auri in domo novissima rutilaret, quam in prima Salomon impendisset? Nunquid dignaretur, ut hoc tanto opere pro gloria reputaret, et pro hoc tam vehementer Dominus exercituum declamaret? Ergo illam magis gloriam decet intelligi, quae gloria vera est, scilicet praesentationem Verbi incarnati, Christi Filii Dei, qui in illa domo prima non fuit praesentandus. In novissima autem erat praesentandus. Simeone exspectante, et in ulnas suas illum accipiente cum isto cantico gratiae: ####
| #### “Nunc dimittis servum tuum, Domine, secundum Verbum tuum in pace (Luc. II).” |
#### #### An non hoc ipsum idem propheta ibidem interloquitur: ####
| #### “Et venit, inquit, desideratus cunctis gentibus, et implebo domum istam gloria, dicit Dominus exercituum? (Agg. II).” |
#### #### Vere omni gloria domus primae, major futura erat gloria novissimae, quod in ea secundum legem primogenitorum praesentandus erat cum sacrificiis legalibus ille primogenitus in multis fratribus, iste desideratus cunctis gentibus (Apoc. I). ####  |