| #### CAPUT III. De nominibus filiorum Israel, quod recte initio ejusdem libri praescripti sint. |

| #### #### (CAP. I.) ####
| #### “Haec sunt nomina filiorum Israel qui ingressi sunt in Aegyptum cum Jacob; singuli cum domibus suis, et uxoribus introierunt. Ruben, Simeon, Levi, Juda, Issachar, Zabulon, et Benjamin, Dan, et Nephthalim, Gad, et Aser. Erant igitur omnes animae eorum qui egressi sunt de femore Jacob, septuaginta. Joseph autem in Aegypto erat.” |
#### #### Hoc libri principium, et si ad solam litteram spectes, periti historiographi laudem egregiam possidet, qui quod in praecedenti libro latius dixerat, hoc ipsum breviter hic repetere idoneum ratus est. Poterat enim ab eo, quod continuo sequitur, ordiri sic: ####
| #### “Joseph mortuo, et universis fratribus ejus omnique cognatione sua, filii Israel creverunt, et quasi germinantes multiplicati sunt, ac roborati nimis impleverunt terram.” |
#### #### Essetque hujusmodi principium fini praecedentis libri satis cohaerens atque contiguum. Sed voluit libri hujus corpus exhibere integrum. Idcirco caput praemisit eximium, nominibus scilicet filiorum Israel, qui introierunt in Aegyptum, veluti quibusdam stellis illustratum. Haec plane capitis illustratio, tam pro historiae quam pro allegoriae digna exspectatione, valet, quia videlicet quorum, sive secundum litteram, sive secundum spiritum, in hoc libro continetur exitus de Aegypto, recte eorumdem introitus praesentatur in principio. Digne igitur in foribus collaudato fabricae architecto, jam gradiamur intus, et hanc domum perspiciamus Scripturae latissimae, quam exstruxit refertam thesauris coelestibus. ####  |