| #### CAPUT XXIII. Quod duodecim boves mare portantes duodecim apostoli sint, baptizandi regulam a Christo suscipientes; et quid sit quod posteriora intrinsecus latitabant. |

| #### ####
| #### “Et stabant super duodecim boves, e quibus tres respiciebant ad aquilonem, et tres ad occidentem, et tres ad meridiem, et tres ad orientem, et mare super eos desuper erat, quorum posteriora intrinsecus latitabant.” |
#### #### Qui sunt isti boves duodecim, super quos mare positum est, nisi duodecim apostoli, quibus recens in morte Christi consecratum baptismi sacramentum traditum est? Passus quippe et mortuus Christus, in qua nimirum morte ejus hoc sacramentum conditum est. ####
| #### “Omnes enim, inquit Apostolus, quicunque baptizati sumus in Christo Jesu, in morte ipsius baptizati sumus (Gal. III),” |
#### #### ubi resurrexit a mortuis, continuo bobus istis hoc mare supposuit. Dixit enim sic: ####
| #### “Data est mihi omnis potestas in coelo, et in terra. Euntes ergo docete omnes gentes, baptizantes eos, in nomine Patris et Filii, et Spiritus sancti (Matth. XXVIII).” |
#### #### Mare ergo duodecim bobus suppositum est, ut scilicet portarent in universas gentes, in quatuor mundi partes Trinitatem praedicando, Deum unum in Trinitate testificando. Nam hoc est, quod tres ad aquilonem, tres ad occidentem, tres ad meridiem, et tres ad orientem respiciebant. Quorum, inquit, posteriora intrinsecus latitabant. Plane et istorum boum, istorum Christi apostolorum, posteriora intrinsecus latitare debent, ut videlicet non respiciamus quid aliquando fuerint, sed quid per Christi gratiam facti sint, verbi gratia. Matthaeus ante vocationem publicanus et teionearius fuit, nunc post vocationem apostolus est et evangelista. Haec facies est facies ad contemplandam Christi gloriam revelata, illa fuerunt posteriora. Hanc faciem intueamur, ut per eam et nos illuminemur, illa posteriora lateant, ut non imitemur. Aliter, facies quidem exterius eminent, sed posteriora latent, quia videlicet apostolorum vel omnium Patrum, atque pastorum, aperta quidem nos opera cernimus, sed apud districtum judicem, quae illos posterius maneant in occulta retributione, nescimus. ####  |