| #### CAPUT XIV. Quid sit via australis sive porta respiciens ad austrum, et quod pro ratione temporum prima atrii exterioris porta orientalis, secunda aquilonaris, tertia dicta sit australis. |

| #### ####
| #### “Et eduxit me ad viam australem, et ecce porta quae respiciebat ad austrum. Et mensus est frontem ejus et vestibulum ejus, juxta mensuras superiores, et fenestras ejus, et vestibula in circuitu” |
#### #### etc. ut supra. Post portam aquilonarem exitur ad viam vel portam australem, qua bona significantur, quia post praecedentis aetatis adversitatem, et impiorum perditionem hominum, statim prospera nobis occurrunt Scripturae ordinem prosequentibus; cum, verbi gratia, ad Noe loquitur Deus: ####
| #### “Ecce ego statuam pactum meum vobiscum et cum semine vestro post vos, et ad omnem animam viventem, quae est vobiscum, tam in volueribus quam in jumentis et pecudibus terrae, cunctisque quae egressa sunt de arca, et universis bestiis terrae statuam pactum meum vobiscum, et nequaquam interficietur ultra omnis caro aquis diluvii neque erit deinceps diluvium dissipans terram (Gen. IX),” |
#### #### etc. De cunctis portae hujus mensuris, et de gradibus, quibus ad eam ascenditur idem sentiendum; nam eadem cuncta sunt quae superius. Et hic quidem dimensionum atrii vel portarum atrii exterioris finis est. Et notandum in dimensionibus hic esse portarum ordinem, ut prima orientalis, secunda aquilonaris, tertia australis sit, videlicet pro ratione, vel ordine temporum aut rerum, quas hactenus Scriptura memoravit. Non ita se ordo habet portarum atrii interioris, sed quo illic nomine ultima erit, id est australis, illo hic prima est, cum dicitur. ####  |