| #### VERS. 12. |

| #### #### ####
| #### “Vitam et misericordiam tribuisti mihi,” |
#### #### scilicet mira aspiratione non solum vivificationis quae mihi communis est cum bestiis, sed et indultae rationis. ####
| #### “Et” |
#### #### rursus, quia dona tua custodia indigent, ####
| #### “visitatio tua custodivit spiritum meum.” |
#### #### Sed haec eadem, quae dicta sunt de exterioris hominis formatione, hoc modo rursus accipi possunt in interioris hominis reformatione. ####
| #### “Memento, quaeso, quod sicut lutum feceris me,” |
#### #### videlicet sancti Spiritus gratiam terrenae menti infundendo, sicut aqua pulveri infunditur ut lutum fiat; ####
| #### “et in pulverem reduces me,” |
#### #### scilicet per substractionem ejusdem gratiae aliquantulum in hora tentationis deserta mente. Qua tentatione concussus dona tua jam subtilius cogitans, dico: ####
| #### “Nonne sicut lac,” |
#### #### videlicet per dulcedinem sancti Spiritus, ####
| #### “mulsisti,” |
#### #### id est abstraxisti me? subaudi ab usu conversationis vetustae, ####
| #### “et sicut caseum me coagulasti,” |
#### #### videlicet ut nequaquam jam diffluerem per desideria carnis? Et ne nunquam caro submurmuret (aliquando enim tentatio utilis est) ####
| #### “pelle et carnibus vestisti me,” |
#### #### id est carnalium motuum obsidione vallasti me; sed ne ab illis concussus deficerem, ####
| #### “ossibus et nervis compegisti me,” |
#### #### id est virtutibus et praeceptorum vinculis roborasti me. Et tali modo vel ordine, ####
| #### “vitam,” |
#### #### subaudi qua a peccati morte resurgerem, ####
| #### “et misericordiam,” |
#### #### videlicet in bono opere subsequenter adjuvantem, ####
| #### “tribuisti mihi,” |
#### #### scilicet quia sine te nihil facere potui, ####
| #### “et visitatio tua,” |
#### #### id est vel flagelli percussio, vel amoris tui compunctio, ####
| #### “custodivit spiritum meum,” |
#### #### scilicet humanum, ne non custoditus donum perdat acceptum. ####  |