| #### CAPUT 6 |

| #### ####
| #### “Tunc et septem angelis septem tubae datae sunt, et paraverunt se ut tuba cancrent.” |
#### #### Videlicet ad intonandum judicium adversus peccata gentium, quae sub eodem tempore vias suas ingredi coeperunt. Tubae, inquam, illis datae sunt, videlicet ad excitandum orbem terrarum, ut pugnaret pro Deo adversus insensatos, ut per quae peccabant, per ipsa et punirentur (Sap. V). ####
| #### “Et primus angelus tuba cecinit, et facta est grando et ignis, mista in sanguine, et missum est in terram, et tertia pars terrae combusta est, et tertia pars arborum combusta est, et omne fenum viride combustum est.” |
#### #### Primi angeli vel primae tubae cantus, clamor ille fuit, de quo Dominus ad praedictum patrem Abraham taliter locutus est: ####
| #### “Clamor Sodomorum et Gomorrhae multiplicatus est, et peccatum eorum aggravatum est nimis. Descendam, et videbo, utrum clamorem qui venit ad me, opere compleverint: an non est ita, ut sciam (Gen. XVIII).” |
#### #### Denique ab angelis nobis deputatis, quotidie die noctuque Domino factori nostro opera nostra nuntiantur. Si ergo magnum sit opus quod agimus, dum annuntiatur ipsa annuntiatio quasi cantus tubae est, quasi magnus clamor. Sive pergrande peccatum sive oratio sit vehemens, ante Deum clamor est. Nam qui dixit: ####
| #### “Clamor Sodomorum et Gomorrhae multiplicatus est, ipse alio loco dicit: Vidi afflictionem populi mei, et clamorem ejus audivi (Exod. III).” |
#### #### Canente ergo tuba primi angeli, facta est grando, etc. Quando vel quomodo hoc factum sit, cui incognitum est? ####
| #### “Pluit enim Dominus super Sodomam et Gomorrham sulphur et ignem, et subvertit civitates has, et omnem circa regionem, universos habitatores urbium, et cuncta terrae virentia (Gen. XIX).” |
#### #### Denique terrae, arborum atque feni nomine, homines subintelligendi sunt, cum bene nota Scripturarum auctoritate. Terrae, ut exempli gratia, cum Deus dicit: ####
| #### “Quia pulvis es, et in pulverem reverteris (Gen. III),” |
#### #### sive, terra es, et in terram ibis. Et alibi: ####
| #### “Quid superbis, terra et cinis? (Eccli. X.)” |
#### #### Arborum, cum idem Dominus dixit: ####
| #### “Non est arbor bona, quae facit fructus malos, neque arbor mala, faciens fructum bonum (Matth. VII; Luc. VI).” |
#### #### Feni, cum idem Dominus dixit per prophetam. ####
| #### “Clama: Omnis caro fenum, et omnis gloria ejus quasi flos feni. Exsiccatum est fenum, et cecidit flos, verbum autem Domini manet in aeternum (Isa. XL).” |
#### #### Ergo terra, arbores, fenum viride, homines Sodomitae cupidi, elati, Inxuriosi, imo libidinosi fuerunt. Sed cur tertia pars terrae sive arborum, id est, hominum dicti sunt? videlicet ob duplicem causam, quia et de stirpe Cham, et impoenitentes fuerunt: genus quippe Cham recte tertia pars hominum dicitur, et est, quia nimirum tres erant filii Noe, qui egressi sunt de arca, Sem, Cham, et Japhet. Porro Cham ipse est pater Chanaan, de cujus posteris Sodomitae disseminati sunt, sicut scriptum est: ####
| #### “Per hos disseminati sunt populi Chananaeorum, facti sunt termini Chanaan venientibus a Sidone Geraram usque Gazam, donec ingrediaris Sodomam et Gomorrham, et ad Amam, et Seboim usque Lesa (Gen. X).” |
#### #### Ergo natura, id est, genere sive natione tertia pars, id est, de tertia parte hominum erant, cum essent de stirpe maledicti Chanaan unius ex posteris Cham, dicente patre: ####
| #### “Maledictus Chanaan, servus servorum erit fratribus suis (Gen. IX).” |
#### #### Haec una est causa, ob quam Sodomitae tertia pars terrae, sive tertia pars arborum recte dicantur. Alia est causa, quia sicut jam dictum est, impoenitentes fuerunt, peccatum suum praedicantes nec abscondentes (Prov. XXI). Unde hactenus iis qui laetantur cum malefecerint, et exsultant in rebus pessimis, cur damnentur a Deo judice, causa redditur hujusmodi: ####
| #### “Quia peccatum suum, inquit, sicut Sodoma praedicaverunt, nec absconderunt (Isa. III).” |
#### #### Impoenitentes namque ita pars tertia hominum sunt, ut justi qui digne praedicare debeant, et peccatores qui audiunt, et ad praedicationem illorum convertuntur, salvare non dubitentur animas suas, et sola quae superest, impoenitentium pars sine dubio mittenda sit in gehennam. ####  |