| #### CAPUT 46 |

| #### ####
| #### “Postea sciens Jesus, quia consummata sunt omnia, ut impleretur Scriptura, dixit: Sitio.” |
#### ####
| #### “Sciens, inquit, quia jam consummata sunt omnia,” |
#### #### subauditur quae illum pati oportebat. Nec enim eo nesciente, sed bene sciente, et omnia disponente fiebant ista, qui et per prophetas ####
| #### “omnia praedixerat, ut impleretur Scriptura, dixit: Sitio.” |
#### #### Quomodo propter hoc dictum est, impleta est Scriptura? Audi quid sequitur: ####
| #### “Vas ergo positum erat aceto plenum. Illi autem spongiam plenam aceto, hyssopo circumponentes obtulerunt ori ejus.” |
#### #### Alius evangelista refert, quia ####
| #### “dederunt ei vinum quoque bibere cum felle mistum (Matth. XXVII).” |
#### #### Ut ergo impleretur Scriptura, dixit: ####
| #### “Sitio,” |
#### #### qui dum eo modo illi ministratur impleta est non solum spiritualiter, sed etiam litteraliter Scriptura, quae dicit: ####
| #### “Dederunt in escam meam fel, et in siti mea potaverunt me aceto (Psal. LXVIII).” |
#### #### Item: ####
| #### “Uva eorum uva fellis, et botrus amarissimus, fel draconum vinum eorum (Deut. XXXII):” |
#### #### Illud mirandum est, in illis Dominicae mortis ministris, imo in illo, quo cuncta haec disposita fuerant consilio divinitatis quod tam ordinate tamque integre cuncta egerunt, ac si se cunctas in illo juravissent implere voces prophetarum. Quomodo autem ori ejus a terra in crucem exaltati, spongiam apponere potuerint, alius evangelista manifestius edicit, videlicet, ####
| #### “quia spongiam circumposuerunt arundini (Matth. XXVII).” |
#### #### Haec ita facientes satis aperuerunt, quanto felle amaritudinis ipsorum praecordia redundarent, et quod vere non jam vinea Domini Sabaoth illa domus Israel, et illa domus Juda, germen ejus delectabile esset, sed de vinea Sodomorum vinea eorum, et quam veraciter per prophetam Dominus idem praedixisset quod exspectante se ut faceret uvas, fecerit labruscas (Isa. V). Sane per hoc quod oblatum sibi acetum felle mistum, cum gustasset, noluit bibere, reprobationem significat ejusdem vineae suae Sodomiticae, quae mortis illi miscuit amaritudinem, cum debuisset afferre dilectionis dulcedinem, qua gustata modice, id est per triduum, jam de genimine hujusmodi vitis bibere non vult (Luc. XXII). ####
| #### “Resurgens enim ex mortuis, jam non moritur, et mors illi ultra non dominabitur (Rom. VI).” |
#### ####  |