| #### CAPUT 2 |

| #### #### [CAP. XVIII.] ####
| #### “Haec cum dixisset Jesus, egressus est cum discipulis suis trans torrentem Cedron, ubi erat hortus, in quem introivit ipse et discipuli ejus.” |
#### #### Jam supradictum est, ubi vel quando egressus sit coenaculo, in quo coenam fecerat, videlicet, quia dicendo, surgite eamus hinc, hymno dicto, ut caeteri evangelistae referunt (Marc. XIV; Luc. XXII), exivit in montem Oliveti, et discipulis in villa Gethsemani residere jussis, ipse avulsus est ab eis, quantum jactus est lapidis, assumptis secum Petro et duobus filiis Zebedaei, et progressus pusillum, procidit et oravit. Igitur cum illuc redisset, et invenisset eos dormientes dixissetque, ut Matthaeus ait, increpando: ####
| #### “Dormite jam et requiescite, ecce appropinquavit hora, et Filius hominis tradetur in manus peccatorum, surgite, eamus, ecce appropinquavit qui me tradet (Matth. XXVI),” |
#### #### ####
| #### “egressus est,” |
#### #### ut hic evangelista nunc ait, et subaudiendum est, a villa Gethsemani, quae est ad radices montis Oliveti; egressus, inquam, et reversus trans torrentem Cedron, reapproximans civitati ut sponte occurreret adversariis. ####
| #### “Ubi erat, inquit, hortus, in quem introivit ipse et discipuli ejus.” |
#### #### Pulchre in horto voluit Adam secundus obediens inveniri, quia videlicet, primus Adam in horto, scilicet in paradiso, quod interpretatur hortus, inobediens inventus, imo a serpente circumventus est. ####  |