| #### CAPUT LXXXIV. Quomodo major effecta est iniquitas populi illius peccato Sodomorum, et quomodo dictum sit: |

| #### ####
| #### “Et non ceperunt in ea manus.” |
#### #### VAU. ####
| #### “Et major effecta est iniquitas filiae populi mei peccato Sodomorum, quae subversa est in momento, et non ceperunt in ea manus.” |
#### #### Plane major effecta est, major culpa, major poena. Nam iniquitas Sodomorum quousque progressa est? ####
| #### “Et non ceperunt in ea, inquit, manus.” |
#### #### Legimus quod in ea, dum apud justum Loth hospitaretur Dominus, vallaverunt domum a puero usque ad senem, omnis populus simul, et dixerunt: ####
| #### “Educ viros huc, ut cognoscamus eos (Gen. XIX).” |
#### #### Magna iniquitas, sed ####
| #### “non ceperunt in ea manus,” |
#### #### id est, non usque ad effectum operis progressum est scelus. Iniquitas autem populi civitatis meae quousque progressa est? Cum hospitaretur in ea, et Pascha celebrasset Dominus, vallaverunt eum, exeuntes cum gladiis et fustibus (Matth. XXVI), et ceperunt in ea manus, videlicet eum, quem in Sodoma ####
| #### “non ceperunt manus,” |
#### #### ceperunt, inquam, comprehenderunt, illuserunt, flagellaverunt, occiderunt. Ergo ####
| #### “major populi mei iniquitas peccato Sodomorum,” |
#### #### et idcirco major et poena. Nam Sodoma subversa est in momento sine manibus, populus autem meus diu cruciatus, tandem subversus est, tam suis quam Romanorum manibus. ####  |