| #### CAPUT XXIV. De vitulo quem fecerunt filii Israel, commutantes et ipsi veritatem Dei in mendacium. |

| #### #### (CAP. XXXII.) ####
| #### “Videns autem populus, quod moram faceret descendendi de monte Moyses, congregatus adversus Aaron, ait: Surgens, fac nobis Deos, qui praecedant nos, Moysi enim huic viro, qui nos eduxit de terra Aegypti, ignoramus quid acciderit ei,” |
#### #### etc. Plana est res gesta, quia cito fecerunt, imo cito defecerunt, faciendo vitulum, et adorando sculptile; et quod valde est admirandum, talem tantamque ####
| #### “gloriam suam mutaverunt in similitudinem vituli comedentis fenum (Psal. X).” |
#### #### Celeritatem defectus, et ipse Dominus quasi admirans: ####
| #### “Cito, inquit, recesserunt de via quam ostendisti eis, feceruntque sibi vitulum conflatilem.” |
#### #### Ergo Judaei, non minus quam Graeci (Rom. II), os omne obstruatur, nam et isti commutaverunt veritatem Dei in mendacium. Dixerunt enim: ####
| #### “Hi sunt dii tui Israel, qui te eduxerunt de terra Aegypti.” |
#### #### Hoc, inquam, dicendo, veritatem Dei mutaverunt in mendacium, et servierunt creaturae potius quam Creatori, videlicet servitute peccati, Scriptura sic dicente: ####
| #### “Et sedit populus manducare et bibere, et surrexerunt ludere.” |
#### #### In gloria similitudinis vituli comedentis fenum, comederunt ac biberunt; et idcirco lusibus obscoenis continuo semetipsos convomuerunt, traditi in reprobum sensum, ut facerent ea quae non conveniunt, et mercedem quam oportuit erroris sui ita in semetipsis receperunt. Ergo et Apostolo teste: Judaeorum gloriatio exclusa est, ut non insultet Graeco (Rom. II), quod servierit creaturae: nam quod gravius est, et ipse servivit in praevaricatione. Lex enim huic erat, et adhuc quasi aurum sermo Dei recens ab igne calebat. Paulo ante lectum fuerat ####
| #### “volumen foederis” |
#### #### a Moyse, ####
| #### “audiente populo. Qui et dixerunt: Omnia quae locutus est Dominus, faciemus, et erimus obedientes (Exod. XXIV).” |
#### #### Hoc facto utique inaures aureas suis auribus internis appendebant. ####
| #### “Ille vero sumptum sanguinem respersit in populum, et ait: Hic est sanguis foederis, quod pepigit Dominus vobiscum (ibid.).” |
#### #### Itaque uni viro Deo quasi conjugalem juraverant copulam, et inauribus mandatorum ejus ut jam dictum est ornatam faciem habebant. At nunc tulerunt ####
| #### “inaures aureas de uxorum et aliorum et filiarum suarum auribus,” |
#### #### formaveruntque opere fusorio, et fecerunt ex eis ####
| #### “vitulum conflatilem,” |
#### #### et eisdem pedibus, quibus mare transierant, coram tali figura saltaverunt, et veritatem quam cecinerant dicentes: ####
| #### “Cantemus Domino, gloriose magnificatus est, equum et ascensorem projecit in mare (Exod. XV),” |
#### #### in mendacium commutaverunt cantando: ####
| #### “Hi sunt dii tui, Israel, qui eduxerunt te de terra Aegypti.” |
#### #### Igitur inexcusabilis est et Judaeus, qui Graecum ad gratiam Dei confugientem propter antiqua peccata judicat (Rom. II): eadem enim egit quae judicat. Et quoties ab illo paululum cessavit paedagogi virga, stultus puer ad eadem vel similia se convertit idololatriae flagitia. ####  |