| #### CAPUT XXXII. De eo quod levantes filii Israel oculos, viderunt Aegyptios post se et timuerunt, juxta sensum mysticum. |

| #### ####
| #### “Cumque appropinquasset Pharao, levantes filii Israel oculos suos, viderunt Aegyptios post se, et timuerunt valde,” |
#### #### etc. Juxta historiam, parva nimis est nec dignis profectibus erudita, secundum quae viderant opera Dei, illorum fides dicentium ad Moysen: ####
| #### “Forsitan non erant sepulcra in Aegypto, ideo tulisti nos ut moreremur in solitudine.” |
#### #### Porro juxta altiorem sensum, tunc ####
| #### “levantes filii Israel oculos suos, viderunt Aegyptios post se,” |
#### #### quando auditores Evangelii praecedentis columnae jam illuminatos oculos cordis habentes, respiciunt praeteritos errores in quibus fuerunt, et conferentes veritati quam novo nuntio audierunt, valde ####
| #### “admirati sunt, et conturbati sunt, commoti sunt, tremor apprehendit eos; verum ibi dolores ut parturientis (Psal. XLVII),” |
#### #### id est, dolores non vani, sed fructum afferentes gaudii sempiterni, quemadmodum parturiens postquam pepererit, dolorum vel pressurae suae jam non meminit, propter gaudium nati hominis (Joan. XVI). ####
| #### “Et ait Moyses ad populum: Nolite timere, state, et videte magnalia Dei, quae facturus est hodie. Aegyptios enim, quos nunc videtis, nequaquam ultra videbitis usque in sempiternum: Dominus autem pugnabit pro vobis, et vos tacebitis.” |
#### #### Hoc sicut in veritate historiae factum est, ita veraciter in abundantia spiritalis gratiae per Christum hactenus factum est, et fit jugiter, quia videlicet quoscunque Aegyptios, quaecunque opera tenebrarum, post se vident catechumeni Ecclesiae, venientes ad catholicae fidei baptismum, nequaquam ultra videbunt, nec erit eorum recordatio usque in sempiternum. Ibi enim per Christi sanguinem deletur omne peccati chirographum, dato Spiritu sancto in peccatorum remissionem: Christus enim multorum peccata tulit, eorum sine dubio qui per baptismum communicant similitudini mortis ejus et resurrectionis (Rom. VI). Unde pulchre ac fideliter inquit: ####
| #### “Dominus pugnabit pro vobis, et vos tacebitis,” |
#### #### non quod iterum pugnet Christus, aut iterum moriatur, sed quia omnium qui credituri erant, peccata tulit pugna praeterita vel mors ejus. ####  |