| #### CAPUT XIX. Quare Christus gladium in vagina recondi jusserit. |

| #### #### Non possumus fastidium legentium vitantes, horum caeterorumque omnium et ipsius crucis, quam proposita sibi salute, ut ait Apostolus (Hebr. XII), sustinuit confusione contempta, praesenti loco compingere, sicut a sanctis Patribus expositae sunt rationes ad comprobandum quod in omnibus his magna sit laus sapientiae quae apud ipsum est. Unum est quod licet jam loco alio breviter commemoratum sit, hic praeterire non libet quam rationem habeat, quod Petro eximenti gladium suum et percutienti: ####
| #### “Converte, ait, gladium tuum in locum suum,” |
#### #### sive quod dicentibus, ####
| #### “Domine, ecce gladii duo hic: Satis est, inquit (Matth. XXVII).” |
#### #### Et juxta alium evangelistam: ####
| #### “Sinite usque huc (Luc. XXII).” |
#### #### Multum enim ad nostri tenorem propositi pertinet scire vel dicere, quem sensum habeat, quod tali in tempore, tanta in re, duos solummodo gladios demonstrantibus, Satis est, inquit. Denique hoc non idem est ac si diceret: Hi duo gladii sufficiunt nobis, utamur illis; repugnat valde quod unum ex illis eductum, in vaginam recondi jussit, et sinite usque huc, dixit. Profecto haec duo dicta: ####
| #### “Converte gladium tuum in locum suum,” |
#### #### et ####
| #### “sinite usque huc,” |
#### #### secundum intentionem dicentis aequipollentia esse sentimus, et proinde nunc sufficere arbitramur, si causae reddantur, cur vel quid respiciens, digne dicere debuerit, ####
| #### “Satis est,” |
#### #### et quid intendens aut volens dixerit: ####
| #### “Sinite usque huc.” |
#### #### Quid ergo erat duos gladios ad defensionem sui demonstrantibus dicere, satis est, nisi ac si diceret: Antequam ego venirem qui promissus fueram, gladio opus erat ad defendendam gentem, de qua sola me nasci oportebat, ne, gente illa deleta, sicut diabolus volebat, non fieret salus quae nunc ex Judaeis est, quia verbum promissionis impletum est. Satis est, satis laboraverunt, et gladiis usi sunt materialibus, diu ante vos exstiterunt. Sinite jam, id est, convertite gladium in vaginam, usque huc, subauditur, gladius hujusmodi necessarius erat, ut militaret regno Dei, donec veniret: jam, quia venit, jam, quia verbum Dei intra vos est (Luc. XVII), gladii commutandi sunt. Ex hoc jam civibus vel militibus regni Dei gladius sit verbum Dei, quia de hujusmodi gladio dicebam vobis nunc, qui non habet, vendat tunicam suam et emat gladium (Luc. XXII), id est, exuat se impedimentis et facultatibus saeculi, ut vacare possit ad verbum Dei discendum sive docendum. ####  |