| #### CAPUT 23 |

| #### ####
| #### “Sed habes pauca nomina in Sardis, qui non inquinaverunt vestimenta sua.” |
#### #### In tua quidem persona es reprehensibilis, sed hoc pro te facit, quod non etiam alios exemplo tuo perdidisti, quia, sicut dixi supra, quamvis mortuus sis, nomen habes quod vivas. ####
| #### “Nomina, inquit, pauca,” |
#### #### id est nominatos paucos penes te habes ex nomine mihi cognitos, et pro meritis suis in libro descriptos, quia non inquinaverunt vestimenta sua, id est incorrupta servaverunt corpora sua. ####
| #### “Ambulabunt mecum in albis, quoniam digni sunt.” |
#### #### Mecum, inquit, scilicet cum filio virginis; mecum, cujus caro virginea, continentiae dedicavit exemplum, qui sum virgineus flos, virginitatis lilium, et corona virginum. ####
| #### “Mecum ambulabunt in albis,” |
#### #### id est in corporibus immaculatis, cum quibus resurgent nitidi velut agni novelli, et quocunque iero, me sequentur agnum Dei, quia comitatu meo digni sunt. ####
| #### “Qui vicerit, sic vestietur vestimentis albis, et non delebo nomen ejus de Libro vitae, et confitebor nomen ejus coram Patre meo, et coram angelis ejus.” |
#### #### In isto gradu vincere est incentiva carnis igni Spiritus sancti superare, et ope ejus tunicam corporis immaculatam custodire. Quisquis in hoc vicerit, ille sic ####
| #### “vestietur, inquit, vestimentis albis,” |
#### #### quemadmodum dixi, ut ambulet mecum in albis. ####
| #### “Et non delebo nomen ejus de Libro vitae.” |
#### #### Minus dixisse videtur quam sese habet dignitas meriti, eo videlicet locutionis modo, qui Graece dicitur Tapinosis, id est humilitas magnae rei. Hoc etenim de illo veraciter potest dici, qui post fornicationes, et adulteria, conversus, poenitentiam egit. Verum quod hic minus dixerat, supplevit magnificentius, addendo: ####
| #### “Et confitebor nomen ejus coram Patre meo, et coram angelis ejus.” |
#### #### Ibi ergo per negationem, cum dicit, non delebo nomen ejus qui vicerit, simul illum percutit qui non vicerit, consequitur enim quod deleat nomen ejus. Hic autem per affirmationem, et confitebor nomen ejus, gloriam et honorem repositum illi, qui vicerit, designat abundantius. Hoc enim ita magnificum est, quemadmodum et illud quod Apostolus de patribus, cum fidem et obedientiam atque exspectationem illorum peregrinantium latius commemorasset, ####
| #### “propter quam causam, inquit, non confunditur Deus vocari eorum Deus (Hebr. IV).” |
#### #### Denique et hic cum dicit, confitebor nomen ejus eodem sensu accipiendum est ac si dixisset: Non confundar confiteri nomen ejus, quod hic talis meus sit discipulus, cumque in vestimentis albis incedat, non confundar ####
| #### “coram Patre meo et angelis ejus,” |
#### #### quod in ambulatione mea sit mihi conscius. ####  |