| #### CAPUT 61 |

| #### ####
| #### “Et ego, si exaltatus fuero a terra, omnia traham ad meipsum. Hoc autem dixit, significans qua morte esset moriturus.” |
#### #### Hoc est 283 ait, judicium, et hoc modo princeps mundi hujus ejicietur foras. ####
| #### “Ego si exaltatus fuero a terra,” |
#### #### id est, si obediens fuero ####
| #### “Patri usque ad mortem, mortem autem crucis (Philip. II);” |
#### #### si, inquam, exaltatus fuero, imo cum exaltatus fuero, nec enim mihi dubium est, quia sic exaltabor, et sic sublimabor, tunc exsurgam adversus mundi hujus principem diabolum, et victo illo ####
| #### “omnia traham ad meipsum.” |
#### #### Quae omnia? Utique electa, sicut caput suum omnia sequuntur membra. Omnia, inquam, id est, universam fidelium turbam, sine observantia vel discretione personarum aut officiorum, ut, sicut Apostolus ait, ####
| #### “non sit ibi masculus neque femina, gentilis et Judaeus, circumcisio et praeputium, barbarus et Scytha, servus et liber, sed omnia et in omnibus Christus (Coloss. III).” |
#### #### Potest tamen non solum de gratia, qua solummodo electa trahit ad seipsum, sed etiam de potestate dictum recte intelligi. Qua non solum electa, sed etiam reproba omnia ad seipsum traxit, quia videlicet, judicium potestas faciendi quam Pater Filio suo dedit, ####
| #### “quia Filius hominis est, omne genu curvavit sibi, coelestium, terrestrium, et infernorum (Philip. II),” |
#### #### scilicet ut omnis homo, sive bonus, sive malus, potestati et imperio ejus subjiciatur, et omnes ab illo secundum merita sua judicentur, nec nisi ab eodem Filio hominis qui in cruce exaltatus est, ipse diabolus videntibus cunctis sit praecipitandus. Quid igitur congemiscitis Pharisaei, dicentes ad vosmetipsos: ####
| #### “Videris quia nihil proficimus, ecce mundus totus post eum abiit,” |
#### #### quasi postquam hunc Filium hominis occideritis, nemo post illum abiturus sit? Exaltate quantocius illum a terra, et palam fiet vobis quantum profeceritis, illo dicente, palam faciente per signa sequentia: ####
| #### “Quia data est mihi omnis potestas in coelo et in terra (Matth. XXVIII; Psal. LXXXVIII).” |
#### #### Hoc utique non ignorans, jamque praenuntians: ####
| #### “Et ego, inquit, si exaltatus fuero a terra, omnia traham ad meipsum.” |
#### ####  |