| #### CAPUT XXX. Quod os Domini ad iracundiam provocavimus, videlicet culpam defendendo in Adam, et quid simul istae tres litterae significent, AIN, PHE, ZADI. |

| #### #### ZADI, id est justitia. ####
| #### “Justus est Dominus, quia os ejus ad iracundiam provocavi. Audite, obsecro, universi populi, et videte dolorem meum. Virgines meae et juvenes mei abierunt in captivitatem.” |
#### #### Non, inquit propheta, in omnibus his Deum accusat Sion; nam ####
| #### “justus est Dominus,” |
#### #### et rectum judicium ejus (Psal. CXVIII), sed accusat semetipsam, ####
| #### “quia os Domini ad iracundiam provocavit,” |
#### #### subauditur in Adam, ####
| #### “in quo et peccavit.” |
#### #### Et quomodo os Domini ad iracundiam provocavit? Videlicet quia peccatum suum defendit; etenim peccati defensio justae iracundiae causa exstitit. ####
| #### “Audite, inquit, obsecro, universi populi,” |
#### #### etenim vobis quoque annuntiandum est, ut audiatis, et dolorem meum videbitis, quia ####
| #### “virgines meae et juvenes mei in captivitatem abierunt,” |
#### #### imo et in captivitate nati sunt. Virginum mearum, juvenum meorum, id est omnium ad me pertinentium, parvorum atque magnorum, infirmorum atque fortium, non hic locus est, non hoc regnum, sed incolatus et exsilium. Hoc, vos, audite, et ad veram et manentem civitatem, o universi populi, simul properate. Junctae simul tres litterae, ain, id est fons, phe, quod interpretatur os, zadi, id est justitia, consignificant sensum hunc: Fons oris justitiae. Nempe talis lamentatio, talis confessio fons est oris, cui subest vena justitiae, veritatem subministrans, ut non Deum accuset, sed se. ####  |