| #### CAPUT XXIV. De parabola qua ait: |

| #### ####
| #### “Principium gentium Amalec, cujus extrema perdentur.” |
#### ####
| #### “Cumque vidisset Amalec assumens parabolam ait: Principium gentium Amalec, cujus extrema perdentur.” |
#### #### Parabola brevis, sed longa vindicta in Amalec prolata. ####
| #### “Principium, inquit, Amalec,” |
#### #### videlicet non natione, sed impietate adversum Israel. Egresso namque Israel ex Aegypto, primus omnium gentium ####
| #### “venit Amalec, et pugnabat contra eum in Raphidim (Exod. XVI).” |
#### #### Ejus ergo, inquit, extrema perdentur, tunc videlicet, quando, ut supra dictum est, ####
| #### “propter Agag regem ejus tolletur rex Israel et auferetur regnum illius.” |
#### #### Extrema, inquam, ejus perdentur, id est non temporaliter tantum, aut corporaliter tantum, sed aeternaliter quoque, atque spiritualiter damnabitur. ####
| #### “Manus ejus solius Domini, inquit Moyses, et bellum Dei erit contra Amalec a generatione in generationem (ibid.)” |
#### #### ####
| #### “Vidit quoque Cineum.” |
#### #### Cinei de Jethro, sive Obab cognato Moysi, fuere exorti. Unde in libro Judicum scriptum est sic: ####
| #### “Aber autem Cineus recesserat quondam a caeteris Cinaeis fratribus suis, filiis Obab cognati Moysi (Jud. IV).” |
#### #### Vidit ergo, inquit, Cinaeum, subauditur, in medio Amalec habitantem, nihil tamen Israeli cum illo adversantem, videlicet, propter praedicti Obab patris sui cum Moyse cognationem, et idcirco cum Amalec, nequaquam eamdem subiturum perditionem. Denique ubi Amalec praedabatur, dixit Cinaeo Saul: ####
| #### “Abi, et recede, atque discede ab Amalec, ne forte involvam te cum eo. Tu enim fecisti misericordiam cum omnibus filiis Israel, cum ascenderent de Aegypto (I Reg. XV).” |
#### #### Misericordiam fecit pater Cinaei cum Israel, quando non solum, nequaquam ut Amalec, adversatus est, sed et bonum pro Israel consilium dedit, dicens Moysi: ####
| #### “Quid est hoc, quod facis in plebe? Cur solus sedes, et omnis populus praestolatur de mane usque ad vesperam? (Exod. XVIII).” |
#### #### Vidit igitur. ####
| #### “Et assumpta parabola, ait: Robustum quidem habitaculum tuum, sed si in petra posueris nidum tuum, et electus fueris de stirpe Cham, quandiu permanere poteris.” |
#### #### ####
| #### “Robustum, inquit, est habitaculum tuum,” |
#### #### forte positione vel natura locorum. Sed nunquid contra Deum, cujus in manu Amalec, cujus tu in medio es, extrema perdentur? Non utique. Nam nisi recessisses de medio, dicente Saul: ####
| #### “Abi et recede de medio Amalec,” |
#### #### facile involvisset te cum eo. Ergo robustum quidem est habitaculum tuum, videlicet ut tutus esse queas ab incursu caeterarum gentium. Sed quandiu sic permanere poteris? ####
| #### “Assur enim capiet te,” |
#### #### videlicet ut plurimas gentes, et plurima regna terrae. ####
| #### “Si in petra posueris nidum tuum, et fueris electus de stirpe Cham, ille capiet te.” |
#### #### Electus de stirpe Cham fuit Nemrod, filius Chus, filii Cham. Nam ####
| #### “iste coepit esse potens in terra, et erat robustus venator coram Domino. Ab hoc exivit Proverbium, quasi Nemrod robustus venator coram Domino. Fuit autem principium regni ejus Babylon (Gen. X).” |
#### #### Igitur ####
| #### “robustum quidem, inquit, est habitaculum tuum,” |
#### #### sed si fueris robustus, ut ille venator electus de stirpe Cham, et alteram tibi pro nido exstruxeris Babyloniam, ####
| #### “Assur capiet te.” |
#### ####  |