| #### CAPUT 18 |

| #### #### CHRIST. Impietas Herodis, et omnis sanguis, quem ille effudit, non debuit imputari generationibus Judaici generis. Ille enim non Judaeus erat, sed alienigena, patre Idumaeo et matre ortus Arabica. Unde et haec te concedere oportet quia tempus erat ut mitteretur jam qui mittendus fuerat, quoniam in illo ablatum erat sceptrum de Juda. Dixerat enim pater Jacob in benedictione Judae: Non auferetur sceptrum de Juda et dux de femoribus ejus, donec veniat qui mittendus est (Gen. XLIX). Sed jam redeamus ad coeptam similitudinis demonstrationem. Nam si vis, si benevolentia non deest cordis tui, satisfactum esse esse potest, ut jam non quaeras cur Deus fidem sterilem tandiu esse permiserit, et interim legem admiserit secundum similitudinem sterilitatis Sarae, propter quam pater Abraham ad ancillam ingressus est, domina deprecante. Nam illud magis mirandum est in gloriam fidelis Dei, quod tandem fecit sicut promiserat, tot vel tantis malis offensus ab ipsis quorum patribus promiserat. #### JUD. Jam de illa similitudine satis dictum est. Quid inde amplius dicere habes? ####  |