| #### VERS. 2, 3. |

| #### #### ####
| #### “Vivit Dominus,” |
#### #### subaudi de quo dixit insipiens. Non est Deus, aut si est, res humanas curare non est credendus, cum saepe bonis mala, et malis eveniunt bona. ####
| #### “Vivit inquam, Dominus [Deus],” |
#### #### id est testor viventem qui est Dominus, ####
| #### “qui abstulit judicium meum,” |
#### #### subaudi de ore hominum, ut contra quod merui me nunc opinentur esse impium, qui abstulit, inquam, qui non dedignatur humana curare, sicut insipientes putant, qui videntes pacem peccatorum zelati sunt ####
| #### “et dixerunt: Quomodo scit Deus, et si est scientia in Excelso (Psal. LXXII),” |
#### #### sed cum consilio quod ipse scit ####
| #### “abstulit judicium meum, et Omnipotens, qui ad amaritudinem adduxit animam meam,” |
#### #### dando, videlicet percussori meo potestatem justam, quamvis habenti voluntatem injustam; testor, inquam, viventem, testor Omnipotentem, ####
| #### “quia donec superest halitus,” |
#### #### id est, discretio boni et mali. ####
| #### “in me;” |
#### #### sequitur enim: ####
| #### “et spiritus Dei in naribus meis,” |
#### #### id est inspiratio Dei in munere discretionis, discretio namque in Scriptura sacra per nasum solet significari, quandiu, inquam, superest in me virtus discernendi inter bonum et malum. ####  |