| #### CAPUT 39 |

| #### #### CAP. VIII. ####
| #### “Et cum aperuisset sigillum septimum, factum est silentium in coelo quasi media hora.” |
#### #### Quando is qui ascendit in coelum, et sedet a dextris Dei, veniet ad judicandos vivos et mortuos, tunc sigillum septimum solvetur, quia Scripturarum non parvum aut leve momentum adimplebitur. Exempli gratia: De illa die judicii Sophonias propheta dicit: ####
| #### “Juxta est dies Domini magnus, juxta est et velox nimis. Vox diei Domini amara, tribulabitur ibi fortis. Dies irae, dies illa, dies tribulationis et angustiae, dies calamitatis et miseriae dies tenebrarum et caliginis, dies nebulae et turbinis, dies tubae et clangoris, super civitates munitas et super angulos excelsos. Et tribulabo homines, et ambulabunt caeci, quia Domino peccaverunt. Et effundetur sanguis eorum sicut humus, et corpora eorum sicut stercora. Sed et argentum eorum, et aurum eorum non poterit liberare eos in die irae Domini. In igne zeli ejus devorabitur omnis terra, quia consummationem cum festinatione faciet cunctis habitantibus in terra (Sophon. I).” |
#### #### Haec et hujusmodi, quae passim leguntur in Scripturis, tunc adimplebuntur, et tunc finis erit, quia tunc consummabuntur omnia. Ait ergo: ####
| #### “Factum est silentium in coelo quasi media hora.” |
#### #### Silentium quippe hoc loco recte quietem illam significare intelligitur, de qua Psalmista loquitur: ####
| #### “Terra tremuit et quievit, cum exsurgeret in judicio Deus, ut salvos faceret omnes mansuetos terrae.” |
#### #### Praemisit enim: ####
| #### “De coelo auditum fecisti judicium (Psal. LXXV),” |
#### #### more prophetico pro futuro tempore ponens praeteritum. Et est sensus: Quando de coelo veniens, auditum facies judicium, dicendo justis: ####
| #### “Venite, benedicti Patris mei (Matth. XXV),” |
#### #### etc, tunc terra tremuit, et quievit, id est, impii timebunt, et desinent male operari. Sed et sancti qui nunc sub altari Dei clamant, ut supra scriptum est, dicentes: ####
| #### “Usquequo, Domine, non judicas et vindicas sanguinem nostrum (Apoc. VI),” |
#### #### tunc quiescent, finemque ponent suo clamori, quia tunc factum erit, tunc judicatum erit, interfectoribus eorum undique eliminatis, ut ultra interficere non possint. Hujusmodi silentium sive quietem in coelo, id est, in coelesti Ecclesia sine fine futuram, silentium illud significabat. Quod autem ait, ####
| #### “quasi media hora,” |
#### #### et ad significationem satis est, jam dictae pacis et quietis, et ad disjunctionem valet eorum, quae praemissa sunt, et eorum quae sequuntur; quia videlicet jam nunc ab alio exordio mysteriorum sive revelationis, ordo recapitulatur ####  |