| #### CAP. VI. |

| #### #### M. Vis autem adhuc scire a quanta perfectione omnis Ecclesia ab apostolis institueretur? contemplare quid ab eodem viro subjungeretur: ####
| #### “Omnis, inquit, lex istis viris videtur animali esse similis, quod corpus quidem habeat, ipsam litteram, et ea quae secundum litteram observantur; animam vero, occultum in littera spiritalem et invisibilem sensum, ut ab apostolis sunt docti, contemplantur.” |
#### #### D. Hi viri probantur omnem legem transcendisse, et perfecte vereque sub Evangelio vixisse. #### M. Videnturne tibi perfectissimorum hi monachorum instituta non habuisse, quae post eos monachi usque in hodiernum diem vix potuere ab his tradita custodisse? Quod autem constat Jerosolymis factum de Ecclesia et Romae a Petro, in Galatia, Bithynia, Cappadocia; et in Aegypto et in Alexandria a Marco; hoc fecit Thomas in Parthia, Matthaeus in Aethiopia, Bartholomaeus in citeriore India, Andreas in Achaia, Joannes in Asia, Simon et Judas in Perside, utrique Jacobi in Judaea, Philippus in Scythia, Mathias in Samaria. De Paulo autem quid dicetur, a quo quidquid erat in Jerusalem et in Illyricum mare Evangelio repleretur? ####  |