| #### CAPUT XXXVIII. De filia Jesabel Athalia, quae nupserat regi Juda Joram filio Josaphat, quomodo maternam vesaniam exercuit in Hierusalem et in omni Juda, et idcirco semen ejusdem Joram usque ad quartam generationem de evangelica tollitur memoria. |

| #### #### Interea fluxus sanguinis, secundum nomen Jezabel, ex ipsa in Judam et Hierusalem, et usque in interiora templi Domini fluere coeperat. Filia quippe Achab et Jezabel, uxor fuit Joram filii Josaphat regis Juda, qui et occidit omnes fratres suos gladio et quosdam de principibus. Hic ambulavit in viis regum Israel, sicut egerat domus Achab. Filia quippe Achab, ut jam dictum est, uxor ejus erat (IV Reg. VIII). Idcirco semen ejus de generatione Christi Filii Dei usque ad quartam generationem tollitur, dum dicitur: ####
| #### “Joram autem genuit Oziam (Matth. I),” |
#### #### sublatis de medio tribus Ahazia, Joas et Amasia. Nam quo more Jezabel insaniverat in Samaria, filia quoque ejus insanivit in Hierusalem, scilicet Athalia, et in omni Juda. Ipsa filium suum Ahaziam impulit, ut impie ageret. Quo mortuo per manum Jehu regis Israel ####
| #### “surrexit Athalia, et interfecit omnem stirpem regiam domus Joram.” |
#### #### Porro Josabeth filia regis, uxor Joiadae pontificis, tulit Joas filium Ahaziae et furata est eum de medio filiorum regis, cum interficerentur, absconditque eum cum nutrice sua in cubiculo lectorum (II Par. XXII), Domino providente, ut non exstingueretur lucerna servi sui David. Illum videlicet Joas Joiada pontifex anno septimo eduxit cum principibus atque centurionibus arma tenentibus a dextris, et a sinistris in circuitu regis, ####
| #### “et imposuerunt ei diadema, dederuntque in manu ejus tenendam legem, et constituerunt cum regem (ibid.).” |
#### #### Athalia vero interfecta est gladio (ibid.). At ille videlicet Joas mala reddidit pro bonis. Nam quandiu quidem vixit Joiada fecit quod bonum erat coram Domino, postquam autem obiit, dereliquit Dominum Deum patrum suorum, servivitque lucis et sculptilibus (II Par. XXIV). ####
| #### “Spiritus autem Domini induit Zachariam filium Joiadae sacerdotem, et stetit in conspectu populi et dixit eis: Haec dicit Dominus: Quare transgredimini praeceptum Domini, quod vobis non proderit, sed dereliquistis Dominum, ut derelinquat vos? Qui congregati adversus eum, miserunt lapides juxta regis imperium, in atriis domus Domini. Et non est recordatus Joas rex misericordiae, quam fecerat pater illius secum, sed interfecit filium ejus (ibid.).” |
#### #### Amasias quoque filies ejus dereliquit Dominum, et minaciter repulit verbum ejus, et oppilare non metuit ora prophetarum. Cum enim misisset ad illum Dominus prophetam, qui diceret: ####
| #### “Cur adorastis deos qui non liberaverunt populum suum de manu tua?” |
#### #### ille respondit: ####
| #### “Num consiliarius regis es? Quiesce, ne interficiam te (I Par. XXV).” |
#### #### Huic successit filius ejus Ozias, sub quo prophetare coepit Isaias. ####  |