| #### CAP. XVIII. |

| #### #### D. Ex auctoritate constat facilius [f. satius] esse ut scandalum oriatur, quam ut veritas relinquatur; et rursum, in quantum absque dispendio veritatis possumus, proximorum scandalum vitare debemus. Nam cum Dominus testaretur non omne quod intrat in eos, sed quod exit de ore hominem coinquinare (Matth. XIV, 11), maluit inde Pharisaeos scandalizari, quam veritatem non attestari: Sinite eos, inquiens discipulis suis, caeci sunt et duces caecorum (ibid., 14). Et rursum ne deberent scandalizari, jussit pro se et Petro Caesari censum staterem dari (Matth. XVII, 26). Exemplo ergo Domini si tibi sermo pro veritate est, debes prius omnes in scandalo relinquere, quam tacendo veritatem deserere. Veritas ergo Christus est; qui ergo veritatem, quid nisi Christum abnegat? #### M. Vides igitur quam graviter peccamus, quoties scientes veritatem ipsam abnegamus. Quare, ut veritatem audiamus, pariter ad ejus consultum procedamus. ####  |