| #### CAPUT 16 |

| #### ####
| #### “Et datum est illis ne occiderent eos, sed ut cruciarentur mensibus quinque.” |
#### #### Et hoc futurum erat, ut occiderentur, sive caderent in ore gladii, sed nondum tempus erat, nondum hoc datum est illis locustis. Sed quid? ####
| #### “Ut cruciarentur, inquit, mensibus quinque.” |
#### #### Menses quinque, quibus cruciati sunt, mutationes servitutis fuerunt quinque, quibus hostibus suis sunt traditi, et servierunt illis, quas hoc ordine Scriptura digessit. Primo tradidit eos Dominus in manus Chusanrasathain regis Mesopotamiae, servieruntque octo annis. Secundo confortavit adversum eos Eglon regem Moab, et copulavit ei filios Amon, et Amalec, servieruntque decem et octo annis (Judic. III). Tertio tradidit eos in manus Jabin regis Chanaan, qui et oppressit eos viginti annis (Judic. IV). Quarto ####
| #### “tradidit eos in manus Madian septem annis, et oppressi sunt valde ab eis (Judic. VI).” |
#### #### Quinto tradidit eos in manus Philisthiim, a quibus et variis sunt afflictionibus contusi (Judic. X), donec ventum est ad David, qui ####
| #### “et tulit, inquit Scriptura, de manu Philistinorum frenum tributi (II Reg. VIII).” |
#### #### Quae deinde Israel mala propter peccata sua pertulit, a tempore Babyloniae captivitatis, ad cantum pertinet tubae sexti angeli. Quinque ergo mensibus cruciati sunt, quia quinquies in servitutem traditi sunt. Quare autem mensium potius quam annorum nomine vel numero illa servitutis tempora designantur? videlicet quia in mensibus secundum lunam, quos solos Hebraei, de quibus sermo est, noverunt vel computant, mutabilitas crementi vel decrementi est, quae et stultorum mutabilitatem significat dicente Scriptura; ####
| #### “Stultus ut luna mutatur (Eccli. XXVII).” |
#### #### An non illi ut luna mutabantur, ut merito stultitiae arguerentur. Sic enim de illis scriptum est: ####
| #### “Cumque Dominus judices suscitaret in diebus eorum reflectebatur misericordia, et audivit afflictorum gemitus, et liberabat eos de caede vastantium (Judic. II);” |
#### #### postquam autem mortuus esset judex, revertebantur, et multa majora faciebant quam patres eorum, sequentes deos alienos, et servientes eis, et adorantes eos. Quod ergo dictum est, sed ut cruciarentur mensibus quinque, idem est ac si diceretur; sed ut quinquies in stultitiam mutati, in servitutem redigerentur per vices quinque. ####
| #### “Et cruciatus eorum ut cruciatus scorpii, cum percutit hominem.” |
#### #### Hoc idem est quod supra dixit: ####
| #### “et data est illis potestas, sicut habent potestatem scorpiones terrae.” |
#### #### Nam sicut scorpius prius capite blanditur, et post cauda feriens, mortifera venena diffundit, sic illi prius ad illecebras sacrificiorum, et ad connubia provocabant eos filiarum suarum, ut Deus offenderetur, et tunc demum adversus inermes, et quasi nudos armati consurgebant, cum auxilio deesset Deus, quo veluti armis et scuto protegebantur. Sed idcirco de scorpionum et locustarum similitudine nunc repetit, quia plura est inde dicturus. ####  |