| #### CAPUT XXII. De quinto vae, pro eo quod dixerunt malum bonum, videlicet, reservando Barabbam, et condemnando Christum. |

| #### #### Vae qui dicitis bonum malum, et malum bonum, ponentes tenebras lucem, et lucem tenebras, ponentes amarum dulce, et dulce amarum! Ut quid enim tam procaciter pervertitis judicium? Bonum Dei Filium dicitis malum, malum latronem Barabbam dixistis bonum. Tenebras, id est homicidia, et seditiones illius ponitis vobis lucem, hujus autem lucem, id est doctrinam et veritatem ponitis tenebras, id est seductionem. Dicitis enim. Quia malus est, et quia commovit populum, docens per universam Judaeam (Luc. XXIII). Vae igitur vobis qui dulce hujus velut amarum rejecistis, et amarum Barabbae combibistis, ut seditiones ejus haereditate possideatis! ####  |