| #### CAPUT 18 |

| #### #### CHRIST. Quid, rogo, praedicavit? nunquid praedicationem benedictionis? praedicationem regni Dei? non utique, sed hoc tantum: Adhuc quadraginta dies, et Ninive subvertetur (Jon. III). Non praedicavit, neque hoc praedicare missus est ut gentes ad Dominum converterentur; nec enim jam venerat conversionis gentium tempus; sed hoc agebatur, ut Assyrii, quibus in captivitatem tradendus erat Israel, justiores Israel comprobarentur, dum iidem Assyrii praedicationi vicinae subversionis suae crederent, Israele incredulo permanente, cum ei captivitas eadem per multos prophetas diu praenuntiaretur, multis miraculis concurrentibus, quae maxime per Heliam, et Helisaeum operatus est Deus. Quid nunc taciturnus astas? Ut video non habes quid econtra dicas, quo infirmare possis veritatem manifestae rei, quam dicimus, quia venit ad benedictionem omnium gentium semen Abrahae, quod promisit, et cum jurejurando repromisit fidelis Deus. #### JUD. Omnia quae dicis mea sunt; et de meis libris eas sustulisti. Unde haec tibi? Quid ad te de Scripturis meis? ####  |