| #### CAP. IX. |

| #### #### D. Quartus autem in Evangelio ita contexitur, dum Beati qui esuriunt et sitiunt justitiam, quoniam ipsi saturabuntur subintroducitur (Matth. V, 6). #### M. Is in sextum et in septimum hac ratione in Regula subdividitur. Qui enim esurire et sitire justitiam dicitur, hic nimium justus esse probatur; qui autem nimium justus dicitur, hic seipsum nimium debet accusare, sicut scriptum est: Justus in principio accusator est sui (Prov. XVIII, 17); et: Quanto major es in omnibus, humilia teipsum (Eccli. III, 20). Nimium autem justum seipsum accusare, id duobus modis debet facere, scilicet omni vilitate vel extremitate contentus esse, quod est sextum gradum humilitatis in Regula ascendere, et rursum omnibus se humiliorem et viliorem aliis in exemplum sua lingua pronuntiare, quod est septimum humilitatis gradum in Regula consummare. Hoc quia utrumque qui esurit et sitit justitiam debet facere (Matth. V, 6), ergo quartus gradus scalae evangelicae subdividitur in sextum et septimum Regulae. ####  |