| #### CAPUT 9 |

| #### ####
| #### “Vos secundum carnem judicatis, ego non judico quemquam.” |
#### #### Ac si dicat: Scitis quidem, quia homo Galilaeus ego sum, et dicitis: ####
| #### “Nonne hic est Jesus filius Joseph et Mariae, et fratres ejus ac sorores nonne apud nos sunt?” |
#### #### (Matth. XIII; Luc. IV.) et quia partim verum est hoc, propterea supra dixi: ####
| #### “Et me scitis, et unde sim scitis (Joan. VII).” |
#### #### Sed hoc vestrum scire quantum est? Vos enim hoc ipsum secundum carnem sapitis, et secundum carnem judicatis, id est, secundum paupertatem et exiguitatem parentum meorum Mariae et Joseph, fratrum quoque meorum ac sororum, id est, propinquorum carnalium, personam meam attenditis, et supra id quod visibile est in me nihil audire vel intelligere vultis, itaque multo me inferiorem pensatis regibus vestris, prophetis quoque vestris, quos occiderunt patres vestri, vos autem me persequendo sepulcra illorum aedificatis, et mensuram patrum vestrorum implere festinatis. Dico ergo: ####
| #### “Quia vos secundum carnem judicatis.” |
#### #### Ego vero poteram quidem et ipse secundum carnem judicare, sed ####
| #### “non judico quemquam.” |
#### #### Poteram quippe sic econtra dicere, quia secundum carnem quoque major Moyse (Matth. XXIII); major, inquam, et nobilior quovis rege vel principe, secundum carnem quoque ego sum. Quia non quemadmodum omnes vos, et universi patres aut principes vestri communi more naturae, de corrupta muliere, sed de Virginea nobilitate, ex regia stirpe David secundum carnem natus sum. Ita, inquam, poteram et ego secundum carnem quoque omnes homines, utpote in peccatis conceptos, et de corruptione natos, me inferiores judicare, sed ####
| #### “non judico quemquam.” |
#### #### Nunc enim veni non judicare, sed judicari. ####  |