| #### CAPUT XXVII.De aetate Moysi et Aaron, et unde clareat quod nequam regis edictum non fuerit impletum. |

| #### ####
| #### “Erat autem Moyses octoginta annorum, et Aaron octoginta trium, quando locuti sunt ad Pharaonem.” |
#### #### Hanc, id est octogenariam aetatem Moysi Stephanus protomartyr in Actibus apostolorum ita distinguit: ####
| #### “Cum autem impleretur ei quadraginta annorum tempus, ascendit in cor ejus, ut visitaret fratres suos filios Israel. Et cum vidisset quemdam injuriam patientem, vindicavit eum (Act. VII).” |
#### #### Et post pauca: ####
| #### “Et expletis annis quadraginta, apparuit illi in deserto montis Sina angelus in igne flammae rubi (ibid.).” |
#### #### Porro utrumque, scilicet Aaron et Moysen, natum constat post illud impii Pharaonis edictum dicentis: ####
| #### “Quidquid natum fuerit masculini sexus in flumen projicite; quidquid feminei, reservate (Exod. I).” |
#### #### ####
| #### “Post haec enim,” |
#### #### inquit Scriptura, id est post ista Pharaonis dicta et acta, ####
| #### “egressus est vir de domo Levi, accepta uxore stirpis suae (Exod. II),” |
#### #### etc. Cum igitur et Aaron, qui de illa uxore triennio ante Moysen natus est, servatus fuerit, et in exitu Israel de Aegypto parvuli, atque infra viginti annos adolescentuli exstiterint, claret quia tale nequam regis edictum non praevaluit, et ut nato Moysi timeretur, magis elegantia ejus, de qua superius dictum fuit, causa erat. ####
| #### “Quando locuti sunt, inquit, ad Pharaonem Moyses et Aaron, Moyses octoginta annorum erat.” |
#### #### Porro cum in deserto praefuisset populo quadraginta annis, mortuus est. Eratque non plus quam centum et viginti annorum. Non ergo relinquitur opinabili licentiae locus, ut vel dubitare liceat, multo, an pauco tempore, coram Pharaone steterint in faciendis prodigiis. Nam ne ante quadragesimum annum egressionem ex Aegypto obiisse illum suspicari vacet, moriturus ipse in Deuteronomio dicit: ####
| #### “En quadragesimus annus est, ut recogites in corde tuo, sicut homo erudit filium suum, sic Dominus erudivit te (Deut. VIII),” |
#### #### etc. Additi autem quadraginta prioribus octoginta annis, sine dubio fiunt centum et viginti omnes anni Moysi, sicut in Deuteronomio scriptum est: ####
| #### “Quia Moyses centum et viginti annorum erat, quando mortuus est (Deut. XXXIV).” |
#### #### Igitur octogesimo primo aetatis suae anno, in initio anni, id est verno tempore, Moyses stetit coram Pharaone, et peractis signis, eodem tempore anni eduxit filios Israel de terra Aegypti. ####  |