| #### CAPUT 16 |

| #### #### Sed esto, ut veraciter festuca sit in oculo cujuscunque fratris, festuca irae repentinae, sive concupiscentiae subito irruentis, sicut fuit in oculo David, quando iratus propter maledicta Nabal, semetipsum ulcisci voluit (I Reg. XXV), quando uxorem Uriae Ethaei lavantem se de solario prospiciens, vidit et concupivit (II Reg. XI). Tu cum sis quasi Semei, quomodo de ejusmodi festucis judicare vel consilium dare poteris, aut istud conveniet tibi tantam habenti in oculo tuo trabem odii, ut maledicens et lapides mittens, terramque spargens dicas tale quid ut est hoc: ####
| #### “Egredere, vir sanguinum et vir Belial, reddidit tibi Dominus universum sanguinem, quem effudisti? (II Reg XVI.)” |
#### #### Nempe etiam si mitius loquaris, cum tua trabe inveterati odii, ut dicas tale quid, ut est hoc: ####
| #### “Increpationem ergo ne reprobes Domini, quia ipse vuluerat et medetur, percutit et manus ejus sanabunt (Job. V);” |
#### #### sive illud: ####
| #### “Non ergo te superet ira, ut aliquem opprimas, nec multitudo locorum [al. donorum] inclinet te (Job. XXXVI).” |
#### #### Dicitur tibi: ####
| #### “Hypocrita, ejice primum trabem de oculo tuo, et tunc videbis ejicere festucam de oculo fratris tui.” |
#### #### Denique, quia sapiens Abigail, uxor Nabal insipientis et stulti, trabem ejusmodi non habuit in oculo suo, idcirco perspexit et perspicere potuit qualiter ejiceret festucam de oculo David repente irati, quod et fecit ratione hujuscemodi: ####
| #### “In me sit, ait, domine mi, haec iniquitas,” |
#### #### et caetera usque: ####
| #### “Cum ergo fecerit tibi Dominus domino meo omnia quae locutus est bona de te, non erit tibi hoc in singultum et in scrupulum cordis domino meo, quod effuderis sanguinem innoxium, aut ipse te ultus fueris (I Reg. XXV).” |
#### #### Ille namque purgato statim oculo, id est sedato irae impetu, dixit ad Abigail: ####
| #### “Benedictus Dominus Deus Israel, qui misit te hodie in occursum meum, et benedictum eloquium tuum, et benedicta tu quae prohibuisti me hodie ne irem ad sanguinem, et ulciscerer me manu mea (Ibid.).” |
#### #### Unde illa secundum nomen suum Abigail, quod interpretatur patris mei exsultatio, memorabile exemplum esse debet omni animae fideli, quatenus studeat paci, et reconciliet, sive mitiget iratum quemcunque potest, ante effectum vel opus peccati, quod ira suggerit, quod studium revera est Patris altissimi. Item, propheta Nathan, quia trabem illam in oculo suo non habuit, idcirco perspexit et perspicere potuit qualiter festucam peccati quod per concupiscentiam commiserat David in uxorem Uriae Ethaei, educeret de oculo ejus, incipiendo ita quasi de alio loqueretur, et ab hoc illum suaviter perducendo, ut diceret ille poenitens: ####
| #### “Peccavi Domino (II Reg. XII).” |
#### #### Porro supra dictus Semei, quia magnam habebat in oculo suo trabem odii, non solum non eduxit festucam, quasi [lego quae] tunc erat in oculo David, verumetiam zeli justi longaevum sive diuturnum injecit ignem, ut mox dormiturus cum patribus suis, diceret ad Salomonem filium suum: ####
| #### “Quia descendit mihi in occursum cum transirem Jordanem, et juravi ei per Dominum dicens: Non te interficiam gladio, tu noli eum pati esse innoxium. Vir autem sapiens es, et sciens quae facias ei, deducesque canos ejus cum sanguine ad infernum (III Reg. II).” |
#### ####  |