| #### CAPUT 45 |

| #### #### CHRIST. Non insulto, sed tanquam frater fratri voces veritatis ingero, bonum tibi retribuens pro malo, quia tu salutem meam odisti, ego autem salutem tuam desidero. Nosti illam parabolam Domini mei? Homo quidam habuit filios duos, et dixit adolescentior ex illis patri: Pater, da mihi portionem substantiae quae me contingit (Luc. XV), etc. Ego et tu sumus illi duo filii; etenim unus Deus nos creavit, unus Adam nos ambos genuit. Ecce tu foris stas prae ira et indignatione, quia Pater meus salvum me recepit, et non vis introire pariterque epulari. Ego autem egredior ad te, et rogo ut ingrediaris, ostendens tibi stolam primam, quam Pater in lavacro mihi dedit cum annulo fidei, et calceamentis scientiae veritatis. Accipe mecum hunc annulum, admitte fidelem sermonem istum, quem, quoniam de fide est, annulum nuncupare placuit; et stola ista induere, et calceamentis istis mecum calceare. ####  |