| #### VERS. 29, 30. |

| #### #### ####
| #### “Si voluerit extendere nubes quasi tentorium suum,” |
#### #### id est per mundi latitudinem diffundere sanctos, vel ministros suos in quibus habitat, patens in opere, sed latens in corde, nubes enim, id est sancti praedicatores, recte tentorium ejus dicuntur, quia videlicet ad nos Deus per gratiam veniens, intra praedicatorum suorum mentes operitur. ####
| #### “Si voluerit, inquam, nubes extendere,” |
#### #### ut dictum est, ####
| #### “et fulgurare lumine suo desuper,” |
#### #### id est miracula sua facere per eosdem praedicatores quibus hominum tenebras illustret, ####
| #### “cardines quoque maris operiet,” |
#### #### id est ad fidem etiam terminos mundi perducet, et in una fide Orientis limitem Occidentisque conjunget. ####  |