| #### CAPUT 16 |

| #### #### Praeterea et illud sciendum, quia [a] unum [oh] autem apud Graecos octingentos significant. Omnes enim litterae apud Graecos verba componunt et numeros faciunt, et sicut quaeque sunt ordine posteriores, ita suis characteribus numeros titulant ampliores. Prima, ut jam dictum est, littera [a] unum, [oh] significat octingentos. Et in hoc nimirum pulchritudo mysterii magna et delectabilis est, quia videlicet qui in principio unus erat Filius unicus, sive unigenitus, in fine saeculorum filios Dei secum, non quidem genitos, sed adoptatos habebit, quasi octingentos, id est, innumerabiles, octo beatitudinibus per diversas mansiones dispertiendo remuneratos, remunerando dispertitos. Ubi praeter hunc locum hoc dicit Dominus Deus: Non solum in Evangelio suo ubi dicit Judaeis: ####
| #### “Ego principium qui et loquor vobis (Joan. VIII);” |
#### #### verum et in Isaia ipsa loquitur persona Salvatoris. ####
| #### “Ante me non est formatus Deus, et post me non erit: Ego sum Dominus, et non est absque me salvator (Isa. XLIII).” |
#### #### Amplius autem, quando, ut praemissum est, ####
| #### “veniet cum nubibus, quando videbit eum omnis oculus, et qui eum pupugerunt,” |
#### #### qui mala dixerunt ei: ####
| #### “Quando morietur, et peribit nomen ejus (Psal. XL),” |
#### #### qui pungentes sive transfigentes, hoc efficere voluerunt, ut omnino non esset, ut omnino auferretur de terra memoria illius (Matth. XIII; Luc. IV); tunc opportune dicit hic Dominus Deus: ####
| #### “Tunc, inquam, vociferabitur et clamabit; et super illos inimicos suos confortabitur (Isa. XLIII),” |
#### #### et istud dicet eis: ####
| #### “Ego sum [a] et [oh] principium et finis.” |
#### #### Ac si dicat: Non sicut vos mihi improperastis, ego sum filius fabri, aut ex illo fabro Joseph esse coepi, non sicut vos voluistis, ut perirem, ego perii, aut esse desii, sed sum et ante Joseph, et ante omnes, et post me nullus erit. Nam et in propheta dicebam vobis, quia ####
| #### “ante me non est formatus Deus, et post me non erit (ibid.).” |
#### #### Quod sequitur dicens: ####
| #### “Qui est, et qui erat, et qui venturus est omnipotens,” |
#### #### dictionem confirmat eamdem dicentis: Ego sum [a] et [oh] ego sum principium et finis. Credentium quippe vox est Joannis, et omnium nostrum credentium atque confitentium, quod veritatem de seipso testetur hic Dominus Deus, quod non sit recens Deus aut Dominus, sed sit ille, a quo vel cum quo venientes et missi prophetae dicebant olim: ####
| #### “Haec dicit Dominus Deus.” |
#### #### Ille idem omnipotens qui erat ante Abraham, quippe loquebatur ad eum, dicens: ####
| #### “Ego sum Dominus omnipotens, ambula coram me et esto perfectus (Gen. XVII),” |
#### #### quodque ipse venturus, et in gloriosa essentia sua sit permansurus, cum ad nihilum redacti fuerint inimici ejus (Psal. CVII), qui pungentes eum, dicebant: ####
| #### “Quando morietur,” |
#### #### sive: ####
| #### “Ecce morietur, et peribit nomen ejus (Psal. XL).” |
#### ####  |