| #### VERS. 8. |

| #### #### ####
| #### “Excelsior coelo est.” |
#### #### Et in hoc magna est injuria, quod supradictam propositionem ironicam tanquam beatus Job concedat, id est vere Omnipotentem reperire, et usque ad perfectum vestigia ejus comprehendere se posse confidat, repugnantiam multitudine destruit, dicens: ####
| #### “Excelsior coelo est,” |
#### #### etc., in quibus argumenta ejus sic colliguntur. Tu per angustiam sensus tui, utpote cum sis homo, altitudinem coeli, cursumque vel loca stellarum metiri vel attingere non potes. At ille ####
| #### “excelsior coelo est,” |
#### #### non tantum coeli fabrica, dico, quam sicut altissima sapientia stabilivit, ita circumscriptione sui spiritus transcendit; sed his qui in coelo sunt electis spiritibus excelsior est, quia videlicet visionem tantae celsitudinis perfecte non penetrant. Ergo, ####
| #### “et quid facies,” |
#### #### subaudi ut illum comprehendas? Item tu profunditatem inferni non pervides. At ille ####
| #### “profundior inferno” |
#### #### est, non tantum loco illo tenebroso et poenali, quem transcendendo subvehit, sed et cunctis qui in inferno sunt malignis spiritibus, quorum astutias longe subtilius, quam ipsi putaverant judicans damnat. Ergo, ####
| #### “et unde cognosces,” |
#### #### subaudi tam profundum sensum Domini? Item: Tu terrae longitudinem nescis, nisi forte de geometricis praesumas conjecturis, et maris latitudinem non potes metiri. At ille ####  |