| #### CAPUT XIX. De officio ejusdem sanctae Trinitatis. |

| #### #### In officio ejusdem sanctae Trinitatis, recte haec Evangelii lectio ponitur, qua maxime necessarium salutaris baptismi remedium commendatur (Matth. XXVIII), videlicet quia sine virtute hujus nominis quantacunque dicas, irritum est lavacrum, neque per aquam potest quisquam renasci, nec aliter nomine hoc signamur nisi cum illo baptismi sacramentum suscipiamus. Huic Evangelio consonat ea quae praemittitur lectio libri Apocalypsis, maxime in eo quod ait: Et in circuitu sedis tanquam mare vitreum simile crystallo (Apoc. IV). Mare namque vitreum crystallo simile, baptismum significat purae confessionis et solidae fidei. Et quod in Evangelio dictum est: ####
| #### “Nisi quis renatus fuerit ex aqua et Spiritu sancto, non potest videre regnum Dei (Joan. III),” |
#### #### hic significatur per hoc, quod in circuitu sedis mare ostenditur. Nam quia in circuitu sedis est mare, profecto ut ad eamdem sedem perveniatur, mare necesse est transmeare. Septem quoque lampades ardentes ante thronum (Apoc. IV), id est septem spiritus Dei. Quia non est dictum: ####
| #### “Nisi quis renatus fuerit” |
#### #### ex aqua solum, sed ####
| #### “ex aqua et Spiritu sancto.” |
#### #### Et in medio sedis et in circuitu ejus quatuor animalia, die ac nocte dicentia: Sanctus, sanctus, sanctus Dominus Deus omnipotens, qui eras, et qui es, et qui venturus es (ibid.), catholici doctores sunt, qui meritorum qualitatibus, tanquam diversis discreti vultibus, et ad cavendam haereticorum perfidiam, sive ad subditorum, suamque salutem providendam, in circuitu et intus, id est in corporalibus, et in spiritualibus pleni oculis, scilicet illustratione Spiritus sancti, fidem sanctae Trinitatis, tam in adversis quam in prosperis, praedicare non cessant, et invitare populos ad illud mare baptismi. ####  |