| #### CAPUT 37 |

| #### ####
| #### “Et exinde quaerebat Pilatus dimittere eum.” |
#### #### Exinde, inquit, quaerebat; nam antea non quaesierat. Quid ergo, quasi damnationem ejus recusans, tantum clamaverat, nisi quia simulator et mendax erat? Sed nunc ubi manifestam ejus innocentiam compererat; quippe, quem nec in sermone de nomine regis ullatenus capere potuerat, magis timebat: maxime, quia jam, ut dictum est, ####
| #### “uxor ejus ad eum miserat.” |
#### #### ####
| #### “Judaei autem clamabant dicentes: Si hunc dimittis, non es amicus Caesaris.” |
#### #### Et quasi quaereretur ab eis, in quo dimissio hujus repugnet amicitiae Caesaris, tali sententia propositionem suam confirmant, importuni et nimis officiosi amici Caesaris, inimici autem Dei. ####
| #### “Omnis qui se regem facit, contradicit Caesari.” |
#### #### Igitur conclusit, ut sibi videtur, iniquitas omne os, ne reprehendere vel injustam dicere damnationem hujus hominis audeat. Nam ####
| #### “omnis qui se regem facit contradicit Caesari.” |
#### #### Hic autem regem se facit. Securus ergo sit Pilatus, et interficiendo obsequium se Caesari praestare arbitretur. ####  |