| #### CAP. I. |

| #### #### INCIPIT LIBER QUINTUS. #### D. Peracta festivitate in eadem versamur necessitate. Unde necesse est te persolvere quod scis me ex debito deposcere. #### M. Monachorum regulam plerique composuere qui incomparabilis sanctitatis viri exstitere, de quibus B. Pachomius Regulam monachorum ab ipso angelo de coelo dictatam, non videlicet ut hominis, sed ut divinum oraculum monachis tradidit. B. autem Basilius, qui Dei testimonio columna usque in coelum erecta exstitit, qui igneis linguis loquebatur, omnibus in Cappadocia monachis regulam tradidit. Post quos sanctissimus Benedictus, qui, ut dicitur, plenus spiritu omnium justorum ipsius divinitatis secreta penetravit, regulam monachorum dictavit. De quibus tibi sufficit unam eligere, de qua coner quod hortaris ostendere. #### D. Licet primus eorum de coelo dictatam tradidisset, secundus autem igneis linguis suam edidisset, tamen beatissimi Benedicti Patris latinorum monachorum Regulam debes assumere, de qua summam concordiam cum evangelica perfectione necesse est te ostendere. ####  |