| #### CAPUT XL. Quae sabbata nostra sint, et quae terra nostra de cujus sabbatis Spiritui sancto cura sit. |

| #### ####
| #### “Sex, inquit, annis seres agrum tuum, septimo autem anno sabbatum erit requietionis Domini.” |
#### #### Puta consiliatorem dixisse Apostolum: ####
| #### “Hoc itaque dico, fratres, tempus breve est. Reliquum est ut qui habent uxores, tanquam non habentes sint (I Cor. VII),” |
#### #### etc. Quae enim est terra nostra, de qua Deo vel Spiritui sancto sit cura, nisi caro nostra? ####
| #### “Sex ergo, inquit, annis seres agrum tuum,” |
#### #### id est seminabis in carne tua, usque ad sufficientem generationem filiorum. Senarius quippe numerus perfectus est, et hoc loco spiritualiter pulchre sufficientem prolem significat, pro cujus sola spe conjugio vacandum est. ####
| #### “Septimo anno sabbatum erit terrae requietionis Domini,” |
#### #### id est post susceptionem filiorum continentiae studebis et castitati operam dabis, cujus inhabitatione Deus jure debeat delectari. ####
| #### “Agrum non seres et vineam non putabis,” |
#### #### id est, spontaneos carnis motus non sequeris, sed habens agrum sive vineam, quasi non habens eris, id est habens virum vel habens uxorem quasi non habens eris, et hoc modo. ####
| #### “Quae sponte gignit humus non metes, et uvas primitiarum tuarum non colliges quasi vindemiam,” |
#### #### id est spontaneis, ut praedictum est, carnis motibus fruendo, luxuriam non exercebis, quasi rem justam aut licitam. ####
| #### “Annus enim terrae requietionis est,” |
#### #### id est tempus est ut ab ejusmodi servitute corruptionis vaces. ####
| #### “Sed erunt vobis, inquit, in cibum, tibi et servo tuo, ancillae et mercenario et advenae, qui peregrinantur apud te. Jumentis tuis et pecoribus omnia quae nascuntur praebebunt cibum.” |
#### #### Sed mutabis, inquit, opera carnis, opera corruptionis in opera spiritus, opera gloriae et honoris, ut videant homines quorum quasi servorum sive ancillarum, quasi mercenariorum et advenarum imperfectio vel fides infirmior, imo et quasi jumentorum aut pecorum carnalis conversatio bono indiget corroborari exemplo, videant, inquam, et glorificent Patrem qui est in coelis (Matth. V), quodammodo refecti quasi cibis ex terra tua praebitis. ####  |