| ### LIBER DECIMUS. ###  |

| #### CAPUT 1 |

| #### #### Propheta cum dixisset in psalmo: ####
| #### “Quam magnificata sunt opera tua, Domine; nimis profundae factae sunt cogitationes tuae,” |
#### #### continuo subjunxit: ####
| #### “Vir insipiens non cognoscet, et stultus non intelliget haec (Psal. XCI).” |
#### #### Quis autem magis insipiens, vel magis stultus Judaico populo, qui et magnifica Domini opera non cognoscit. Verbi gratia, dum dicit superius: ####
| #### “Non est hic homo a Deo, qui Sabbatum non custodit, et verba ejus non intelligit,” |
#### #### dum dicit: ####
| #### “Daemonium habet et insanit, quid eum auditis?” |
#### #### Attamen magnificanda erant opera tua, Domine, in oculis ejus, et revelandae cogitationes tuae in auribus ejus, ut ostensa illi non videremus et dicta illi non intelligeremus, quatenus eodem igne humilium oculi illuminarentur, cujus fumo illorum superbia excaecaretur. Igitur et hactenus coram insidiatoribus suis tuta processit doctrina veritatis, et deinceps magis ac magis interrogationibus pulsata semper augescens, dictis et factis in auribus 264 et oculis eorum recto tenore procedit, evangelista sic prosequente ordinem narrationis. ####  |