| #### CAPUT 19 |

| #### ####
| #### “Adhuc multa habeo vobis dicere, sed non potestis portare modo.” |
#### #### Ergo quod superius dixerat: ####
| #### “Jam non dico vos servos, quia servus nescit quid faciat dominus ejus; vos autem dixi amicos, quia omnia quaecunque audivi a Patre meo nota feci vobis (Joan. XV);” |
#### #### de futuro oportet intelligi et idcirco praeterito tempore sic enuntiari, quia sine dubio mox futurum est quod promittit. Sequitur: ####
| #### “Cum autem venerit ille Spiritus veritatis, docebit vos omnem veritatem.” |
#### #### Omnem quippe veritatem quam scire oportet, ille docebit vos, aperiendo vobis sensum, ut intelligatis Scripturas, et cognoscatis in veritate cuncta quae vel parabolice dicta, vel figurate facta continentur in lege, et prophetis et Psalmis de me (Luc. XXIV). ####
| #### “Non enim loquetur a semetipso, sed quaecunque audiet loquetur, et quae ventura sunt annuntiabit vobis.” |
#### #### Inde, inquit, est Spiritus veritatis, et inde vos omnem veritatem docebit, quia ####
| #### “non loquetur a semetipso, sed quaecunque audiet loquetur.” |
#### #### Spiritus enim qui a semetipso loquitur, non spiritus veritatis, sed spiritus est mendacii, et omnes prophetas mendaces facit (Jer. XXVII), ut prophetent de corde suo, quod Dominus non est locutus, et confingant esse quod non est, vel malum esse quod bonum, et bonum esse quod malum est (Isa. V). Non sic loquetur iste Spiritus, sed ####
| #### “quaecunque audiet loquetur,” |
#### #### id est, ea quae sunt, quae vera existunt, et auctoritatem in Scripturis habent, loquetur, nihil confingens, nihil pervertens et veros prophetas faciet vos ut non loquamini a vobismetipsis, sed loquamini quaecunque audietis in lege, et prophetis, et Psalmis de me, nihil confingentes, nihil depravantes, sed vero sensu veridicam Scripturam exponentes. Ita ####
| #### “non a semetipso loquetur, sed quaecunque audiet loquetur” |
#### #### per os vestrum ####
| #### “Spiritus veritatis, et quae ventura sunt annuntiabit vobis,” |
#### #### ut non solum prophetarum docti auditores, sed etiam futurorum ipsi cognitores et prophetis sitis compares; insuper et futuram beatitudinem vestram tali nuntio praegustantes. ####  |