| #### CAPUT II. Quamvis etiam Baal servierint, et adoraverint, vitulum tamen caput idololatriae fuisse. |

| #### #### Quantum putas contra verbum Domini vitulus ille, imo in vitulo diabolus, ipse vibratis cornibus insanivit? ####
| #### “Domine, inquit Elias, altaria tua destruxerunt, et prophetas tuos occiderunt gladio, et ego derelictus sum solus, et quaerunt animam meam (IV Reg. XIX).” |
#### #### Jam quidem Israel colebat etiam Baal, agente Jezabel. Et hoc addidit, inquit Scriptura, ####
| #### “Achab in opere suo irritans Dominum, quod scilicet servivit Baal et adoravit illum.” |
#### #### Sed omnis idololatriae caput in Israel cultus erat vitulorum. Nam et Baal et caetera portenta daemoniorum ab aliis gentibus susceperunt, vitulum autem ut colerent, reges Israel a semetipsis excogitaverunt, et in illo scelere omnes perseveraverunt. Unde in Osec, cum dixisset Dominus de regibus et principibus illis: ####
| #### “Usquequo non poterunt emundari,” |
#### #### continuo causam istam subjunxit: ####
| #### “Quia ex Israel ipse est, artifex fecit illum, et non est Deus,” |
#### #### subauditur vitulus, de quo praemiserat: ####
| #### “Projectus est vitulus tuus Samariae (Osee VIII).” |
#### #### Et est sensus: Idcirco reges et principes Israel non possunt emundari sive revocari a cultu vituli, quia non per ignorantiam in illo peccant, sed per malitiam, et non ab exteris gentibus decepti cultum ejus susceperunt, sed a semetipso excogitaverunt. Unde et congrue dictum est: ####
| #### “Artifex,” |
#### #### scilicet Jeroboam ####
| #### “fecit illum,” |
#### #### sicut scriptum est: ####
| #### “Dixitque Jeroboam in corde suo: Nunc revertetur regnum ad domum David, si ascenderit populus iste, ut faciat sacrificia in domo Domini in Jerusalem, et excogitato consilio fecit duos vitulos aureos (III Reg. XII).” |
#### ####
| #### “Artifex ergo fecit illum,” |
#### #### quia Jeroboam excogitato consilio fecit eum. Igitur, quamvis Baal et multa alia idololatriae monstra fuerint in Israel, tamen vitulum illum idololatriae caput recte dixerim, quia videlicet caetera portenta Israel ab exteris gentibus accepit, et a cultu illorum aliquoties cohiberi potuit. Nam et Baal Jehu delevit de Israel, sed vitulos a semetipso Israel excogitavit, et neque Jehu, neque quisquam regum Israel a cultu illorum unquam recessit. ####  |