| #### CAPUT 39 |

| #### #### Amioum autem dilectio sic dilatavit, ut cum praeceptum acceptaverit, placitum quoque non recuset consilii; ut verbi gratia, non sit contentus cavisse adulterium, sed etiam valeat meliori amore occupatus licitum contemnere conjugium. ####
| #### “Hic, ut ait propheta, in excelsis habitabit, munimenta saxorum sublimitas ejus, panis ei datus est, aquae ejus fideles sunt, regem in decore suo videbunt oculi ejus (Isa. XXXIII).” |
#### #### Ait ergo: ####
| #### “Qui autem diligit me, diligetur a Patre meo, et ego diligam eum, et manifestabo ei meipsum.” |
#### #### Qui, inquit, diligi me, propter hoc ipsum quia diligit et cuncta etiam licita dilectioni meae postponit, diligetur familiarius a Patre meo qui communiter omnes prior dilexit, sicut jam alio loco dixi, ####
| #### “quia sic dilexit Deus mundum, ut Filium suum unigenitum daret (Joan. III);” |
#### #### diligetur, inquam, familiarius, et panis Scripturarum, panis utique vitae et intellectus dabitur illi ad manducandum, et aquae fideles sapientiae salutaris ad bibendum, sicque cibatus atque potatus, dum spatiatur per amplum contemplationis campum, regem in decore suo videbit interioribus oculis suis, quem ut paulo ante dixi, vos non cognovistis, cum tanto tempore vobiscum sim. Videbunt, inquam, oculi ejus, imo nunc videre incipient regem in decore suo. Nam in futura vita perficietur haec beata visio. ####  |