| #### CAP. XIX. |

| #### #### D. Etiam beatissimus Benedictus quomodo in Regula sua tam sacerdotes, id est episcopos, quam reliquos clericos praecipit abbati suspicere, si ipse qui totum mundum sub uno radio solis collectum conspexit, hoc contra Deum perpendit non licere. #### M. Si quis monachus fit canonicus, quid tibi videtur facere? #### D. Mihi, ut omnibus, apostatare. #### M. Est autem apostatare a Deo deorsum descendere. #### D. Hoc me necesse est concedere. #### M. Si igitur apostatare est a Deo deorsum descendere, hoc autem qui monachus fit canonicus videatur facere: ergo qui canonicus fit monachus, probatur ad Deum sursum ascendere. #### D. Nullus valet hoc contradicere. #### M. Sursum autem ad Deum ascendere probatur homini licere. #### D. Quis hoc potest negare? ####  |